Zakar Tak Tegang? Ini Tip Persiapkan Diri Jumpa Pakar Urologi, Boleh Tahu Mati Pucuk Atau Tidak!

Mati pucuk boleh menjejaskan kualiti hidup lelaki, tetapi wujud beberapa rawatan berkesan yang dapat membantu anda menguruskan gejala! Namun dalam sesetengah situasi, kalian mungkin bakal memerlukan bantuan daripada pakar, seperti pakar urologi.

Bagi para pembaca di luar sana yang terjejas dengan masalah mati pucuk, sila ikuti artikel ini untuk mengenali doktor yang sesuai
merawat disfungsi ereksi (ED)
 dan cara mempersiapkan diri untuk ke janji temu pakar.

Untuk mendapatkan lebih banyak info tentang Kesihatan Lelaki, sila dapatkannya
di sini.

Doktor-doktor yang boleh dirujuk untuk masalah ED

Jenis doktor terbaik untuk masalah ED mungkin bergantung kepada pemicunya. Tetapi, anda mungkin perlu menemui pakar urologi.

Urologi adalah kepakaran yang melibatkan diagnosis dan rawatan gangguan seperti berikut:

Sistem kencing

Kelenjar adrenal

Sistem pembiakan lelaki

Bagaimana hendak mencari pakar urologi?

Doktor mungkin akan merujuk anda kepada pakar yang berkelayakan untuk merawat mati pucuk.

Beberapa cara lain untuk mencari pakar urologi turut merangkumi:

Mendapatkan senarai daripada hospital tempatan.

Memeriksa senarai pakar insurans anda.

Meminta cadangan daripada orang yang anda percayai.

Masalah mati pucuk adalah sangat peribadi, jadi adalah wajar untuk memilih doktor yang membuatkan anda berasa selesa.

Anda mungkin juga ingin mempertimbangkan lokasi klinik dan sebarang
faedah insurans kesihatan dalam proses pemilihan doktor.

Setelah anda mempunyai senarai doktor yang berpotensi untuk dipilih, kalian boleh mencari lebih banyak maklumat mengenai latar belakang mereka dalam talian.

Apa yang boleh dijangka semasa menemui pakar urologi?

Jika anda merasa tidak selesa untuk bercakap tentang ED, yakinlah bahawa klinik urologi adalah tempat yang tepat untuk melakukannya.

Pakar urologi sememangya mempunyai kepakaran di dalam bidang berkaitan kondisi ini.

Jadi, mereka akan bantu membimbing perbincangan dan mengenal pasti masalah dihadapi.

Kalian perlu bersiap sedia untuk membincangkan:

Simptom ED anda dan berapa lama ia berlaku

Sama ada anda merokok atau minum alkohol

Alami tekanan atau kesukaran hubungan intim

Bagaimana ED menjejaskan kehidupan anda

Simptom lain, walaupun anda menganggapnya tidak berkaitan

Sejarah perubatan lengkap, termasuk masalah kesihatan lain yang didiagnosis

Sebarang ubat, vitamin, dan suplemen makanan yang diambil

Tidak terhad di situ sahaja, doktor mungkin akan menanyakan soalan-soalan lain, seperti:

Adakah anda mengalami ereksi semasa melancap?

Berapa kerapkah anda mengekalkan ereksi semasa melakukan persetubuhan?

Adakah anda dapat merasai ejakulasi dan orgasma? Berapa kerap?

Apakah perkara yang dapat membaik pulih atau memburukkan lagi gejala?

Ada mengalami kegelisahan, kemurungan, atau masalah kesihatan mental?

Adakah pasangan anda turut menghadapi masalah seksual?

Berlaku sebarang perubahan pada tahap keinginan seksual anda?

Pernahkah anda mengalami morning wood pada waktu pagi?

Pernahkan anda menjalani pembedahan, rawatan, atau kecederaan yang mungkin jejaskan saluran darah atau saraf berhampiran zakar?

Berikut pula adalah beberapa soalan yang mungkin anda boleh ajukan kepada pakar urologi:

Apakah pemicu yang berkemungkinan menyebabkan masalah mati pucuk saya?

Apakah jenis ujian yang saya perlukan?

Perlukah saya menemui pakar lain?

Apa jenis rawatan yang doktor cadangkan? Apakah kebaikan dan keburukannya?

Apakah langkah rawatan yang seterusnya?

Setelah anda sudah mempersiapkan diri dengan situasi yang mungkin terjadi dan soalan-soalan yang ingin diajukan, mari lihat pula jenis ujian dan diagnosis mati pucuk

Ujian & diagnosis disfungsi ereksi

Pakar urologi anda mungkin akan menjalankan beberapa pemeriksaan fizikal, merangkumi:

Memeriksa zakar dan testis untuk mengesan sebarang keabnormalan, kecederaan, dan kepekaan

Pemeriksaan nadi di pergelangan tangan dan kaki untuk mengenal pasti sebarang isu berkaitan peredaran darah

Memeriksa sebarang pembesaran payudara atau keguguran bulu di badan, yang dapat menunjukkan ketidakseimbangan hormon atau masalah peredaran darah

Ujian diagnostik pula boleh merangkumi:

Ujian darah dan air kencing
 untuk memeriksa masalah kesihatan yang memerlukan perhatian, seperti diabetes, penyakit jantung, penyakit buah pinggang, dan ketidakseimbangan hormon

Ultrabunyi atau ujian pencitraan lain untuk memeriksa aliran darah

Suntikan
intracavernosal
 adalah 1 ujian di mana ubat disuntik ke dalam zakar atau uretra anda.

Ubat ini akan menyebabkan zakar menegang untuk membolehkan doktor melihat jangka masa ereksi dan mengesan sama ada wujud sebarang masalah berkaitan aliran darah.

Selain itu,
mengalami 3 hingga 5 ereksi ketika tidur
 juga adalah perkara yang normal. Ujian ereksi pada waktu malam akan dapat mengenal pasti sama ada keadaan ini berlaku atau sebaliknya.

Bagaimana ujian ini dijalankan? Ia melibatkan pemakaian cincin plastik di sekitar zakar semasa tidur.

Kemudian, pakar urologi akan mengumpulkan maklumat daripada pemeriksaan fizikal, ujian, dan perbincangan.

Sekarang, mari kita teruskan ke pilihan-pilihan rawatan mati pucuk yang boleh dibuat!

Opsyen-opsyen rawatan mati pucuk

Pendekatan rawatan akan bergantung kepada penyebabnya dan ia boleh terbahagi kepada rawatan perubatan serta perubahan gaya hidup.

Rawatan perubatan

Rawatan perubatan biasanya merangkumi pengurusan kondisi fizikal dan psikologi yang boleh menyumbang kepada ED, antaranya:

Ubat oral (
avanafil, sildenafil, tadalafil atau vardenafil
).

Pam zakar.

Pembedahan.

Kaunseling psikologi.

Ubat-ubatan lain (suntikan kendiri,
suppositories
atau terapi penggantian testosteron).

Gaya hidup

Berhenti merokok:
 Merokok bakal menjejaskan saluran darah dan boleh menyebabkan atau memburukkan lagi mati pucuk

Bersenam secara berkala:
 Berat badan berlebihan atau kegemukan boleh menyumbang kepada ED

Elak/kurangkan pengambilan alkohol dan dadah:
 Bercakap dengan doktor sekiranya anda memerlukan bantuan untuk berhenti


Kerap Buang Air Besar Selepas Makan? Ini Sebabnya!

Pernah tak anda
bergegas ke bilik air selepas makan
untuk buang air besar? Adakah ia satu situasi buang air besar normal?

Mungkin anda mempunyai interpretasi tersendiri berkenaan dengan fenomena ini, namun apa yang anda perlu tahu, ia merupakan satu proses fisiologikal yang normal.

Tapi bukan semua individu akan terasa hendak buang air besar sesudah makan.

Ia berbeza mengikut faktor seperti usia, jantina dan latar belakang masalah kesihatan.

Teruskan membaca untuk mengetahui punca di sebalik fenomena ini dengan lebih lanjut.

Untuk mendapatkan lebih banyak info berkenaan Kesihatan Penghadaman, anda boleh klik
di sini
.

Refleks gastrokolik, punca di sebalik buang air besar sejurus selepas makan

Jika anda menyangka bahawa
makanan yang baru sahaja anda makan telah diproses oleh sistem pencernaan anda
, tanggapan itu salah.

Ukuran bagi sistem pencernaan manusia boleh mencecah 9 meter.

Mustahil untuk makanan yang baru sahaja anda ambil diproses dalam masa yang sangat singkat.

Fenomena biologi yang menyebabkan anda
rasa hendak buang air besar normal sesudah makan dikenali sebagai refleks gastrokolik (perut usus).

Apabila kita mengambil makanan pada jumlah yang berbeza, badan akan bertindak balas untuk memaksimumkan ruang penyimpanan makanan.

Hormon seperti serotonin, neurotensin, gastrin, cholecystokinin dan prostaglandin memainkan peranan penting bagi mencapai matlamat tersebut.

Perkara ini akan menyebabkan usus besar untuk mengalami kontraksi
 dan makanan yang pernah anda makan 2-5 hari lepas akan bergerak keluar daripada badan anda.

Anda mungkin berminat:

Ya, makanan akan mengambil masa 2 hingga 5 hari untuk dicerna, diproses, diserap nutrisinya dan dibuang selebihnya.

Ia memerlukan di antara 6 hingga 8 jam untuk melalui perut dan usus kecil manusia.

Apabila sampai di usus besar, makanan akan bergerak perlahan melaluinya dalam tempoh masa 36 jam.

Setiap individu mempunyai sistem pencernaan yang unik. Jika mereka tidak rasa hendak buang air besar selepas makan pun
 sistem pencernaan mereka boleh dianggap normal.

Namun, secara umumnya makanan akan keluar di antara 2 hingga 5 hari selepas makan.

Perkara yang anda perlu tahu adalah bukan semua fenomena gastrokolik adalah normal.

Bila anda perlu risau jika kerap buang air besar normal selepas makan?

Kesan refleks gastrokolik yang dialami oleh setiap individu tidak sama.

Ada yang cuma mengalami kesan ringan, ada yang sederhana dan ada juga yang lebih kuat.

Mereka yang mengalami masalah ini akan
 buang air besar normal dengan lebih kerap.

Kajian yang dijalankan oleh Klinik Mayo pada tahun 2010 menunjukkan mereka yang mempunyai masalah berkaitan sistem pencernaan boleh mengalami kadar cerna yang cepat.

Antara perkara yang boleh menyumbang kepada perkara tersebut adalah seperti berikut:

Alergi makanan.

Penyakit keradangan usus (IBD).

Sindrom keradangan usus (IBS).

Masalah gastrik.

Penyakit Crohn.

Masalah keresahan.

Pengambilan makanan berminyak.

Jika refleks gastrokolik mereka menjadi bertambah teruk, mereka akan mula mengalami simptom lain.

Antaranya adalah seperti berikut:

Sakit abdomen.

Kekembungan perut.

Selalu terkentut.

Terdapat lendiran pada najis ketika buang air besar.

Cirit-birit atau sembelit atau selang seli antara keduanya.

Bagaimana pula dengan jangkitan gastrousus seperti keracunan makanan dan sebagainya?

Apabila anda mengalami masalah cirit-birit, ia boleh disebabkan oleh beberapa perkara. Kebanyakannya adalah disebabkan oleh kesan gastrokolik.

Namun, jika ia disebabkan oleh jangkitan, refleks tersebut tidak memainkan sebarang peranan.

Mereka yang mengalami masalah cirit-birit disebabkan oleh masalah kesihatan akut seperti
keracunan makanan biasanya akan kembali buang air besar normal seperti biasa dalam masa beberapa hari.

Walau bagaimanapun, jika anda mengalami masalah lain atau jangkitan kronik, ia boleh menyebabkan durasi cirit-birit menjadi lama.

Inkontinens najis, masalah sukar tahan ia daripada keluar sebelum sampai bilik air

Berbeza dengan rasa hendak buang air besar normal selepas makan, mereka yang mengalami masalah inkontinens najis boleh rasa ingin ‘melepaskan hajat’ pada bila-bila masa sahaja.

Perkara ini agak lazim terutamanya buat mereka yang mengalami masalah keracunan makanan.

Bayangkan, anda rasa hendak buang air. Jika tidak cepat ke bilik air, ia akan terkeluar dan jika anda lari pun ia akan terkeluar.

Seperti dalam kes keracunan makanan,
mereka yang mengalami jangkitan virus juga boleh mengalami inkontinens.

Baca juga:

Bro, Jangan Tahan Berak Tu. Bahaya!

Kenapa Kekerapan Buang Air Besar Setiap Orang Berbeza?

Jika anda pernah cuba untuk kentut sikit-sikit kerana takut ada najis yang akan terkeluar, anda sebenarnya sedang mengalami inkontinens.

Antara punca kepada masalah ini adalah:

Kerosakan pada saraf yang terletak pada organ rektum. Perkara ini boleh berlaku kepada mereka yang mengalami kecederaan ketika melahirkan anak, pembedahan, meneran sewaktu buang air besar normal,
masalah strok
 dan sebagainya.

Kecederaan pada otot rektum. Punca berlaku lebih kurang sama dengan kerosakan saraf.

Masalah prolaps rektum.
 Keadaan di mana rektum anda terjulur dan menonjol keluar daripada dubur.


Kenapa Orang Jepun Kekal Sihat, Tak Gemuk & Panjang Umur Walaupun Banyak Makan Nasi? Ini Sebabnya!

Sushi, Udon dan Ramen adalah antara pilihan menu yang tersedia di banyak kedai-kedai makanan Jepun.

Adakah anda tahu, disebalik jenis-jenis makanan yang tinggi karbohidrat ini,
tersimpan rahsia mengapa orang Jepun hidup lebih lama dan memiliki hidup yang lebih sihat?

Ingin tahu dengan lebih lanjut kenapa mereka kekal sihat walaupun banyak makan nasi?

Jom sama-sama kita ikutinya melalui artikel yang kami tulis ini!

Orang Jepun miliki jangka hayat kedua tertinggi di dunia

Untuk pengetahuan anda, orang Jepun memiliki jangka hayat kedua tertinggi di dunia selepas penduduk di Negara Monaco.

Berdasarkan kajian yang telah dijalankan oleh
National Center for Global Health and Medicine
 di Tokyo, mereka yang mematuhi garis panduan pemakanan yang dicadangkan oleh kerajaan Jepun mempunyai 15% lebih sedikit untuk mengalami kematian atas pelbagai sebab.

Ini adalah perbandingan yang dijalankan dengan mereka yang tidak mengikuti pelan pemakanan yang dicadangkan dengan betul.

Garis panduan pemakanan Jepun tersebut mencerminkan diet tradisional penduduk negara itu yang tinggi dengan
pengambilan bijirin, ikan dan produk-produk berasaskan kacang soya,
 tetapi rendah kandungan lemak.

Mengapa orang Jepun boleh makan banyak nasi tetapi tidak
gemuk?

Melalui kajian tersebut, seramai 80,000 peserta telah menjawab soal selidik mengenai pemakanan dan gaya hidup yang menentukan sejauh mana mereka mengikuti garis panduan tersebut.

Para penyelidik kemudiannya menjejaki kesihatan mereka selama 15 tahun.

Mereka mendapati, mereka yang benar-benar mengikuti garis panduan tersebut
mempunyai risiko yang berkurangan bagi kematian yang disebabkan oleh pelbagai faktor
.

Saintis dalam bidang kardiovaskular, James DiNicolantonio menyatakan, orang Jepun mempunyai kombinasi unik yang menggabungkan makronutrien
yang membuatkan mereka terselamat daripada mendapat obesiti dan penyakit metabolik
.

Menurut DiNicolantonio, orang Jepun cenderung untuk memakan makanan yang tinggi karbohidrat seperti nasi dan sayur-sayuran, tetapi mengambil lemak dengan kandungan yang rendah.

Selain itu menurut beliau lagi,
orang-orang Jepun gemar memakan makanan laut yang tinggi dengan kandungan asid lemak omega-3
 dan kurang mengambil makanan yang telah diproses.

Selain pemakanan, orang Jepun juga lebih aktif berbanding penduduk Amerika Syarikat.

Secara puratanya, setiap penduduk Jepun akan berjalan sebanyak 7,000 langkah setiap hari.

Disebabkan faktor-faktor seperti pemakanan rendah lemak
, kurang pengambilan makanan diproses dan gaya hidup yang aktif, maka orang Jepun kekal sihat dan tidak gemuk walaupun mengambil makanan yang tinggi karbohidrat.

Beras perang lebih baik berbanding beras putih

Kementerian Kesihatan, Buruh dan Kebajikan Jepun telah membuat satu penambahbaikan terhadap garis panduan tersebut pada tahun 2010.

Memandangkan rakyat Jepun
lebih banyak memakan beras putih sebagai makanan ruji mereka
, kementerian telah mencadangkan agar setiap individu hanya mengambil 50 ke 65 peratus karbohidrat sahaja setiap hari.

 Kementerian juga menggalakkan rakyatnya untuk mencuba mempelbagaikan hidangan nasi dengan penggunaan bijirin penuh seperti beras perang.

Ini kerana beras atau nasi putih telah dikaitkan dengan risiko untuk mendapat penyakit-penyakit kronik.

Tiru cara hidup orang Jepun

Bagi mereka yang mungkin dalam usaha untuk mengekalkan kesihatan tubuh badan, cuba makan berpandukan garis panduan pemakanan orang-orang Jepun yang dicadangkan oleh Kementerian Kesihatan, Buruh dan Kebajikan Jepun.

Tidak perlu pergi ke restoran masakan Jepun setiap hari hanya semata-mata untuk kekal sihat selain untuk mengelakkan poket rabak.

Anda boleh belajar untuk menyediakan hidangan Jepun secara sendiri di rumah anda yang ternyata lebih sihat, bersih dan jimat.


Mahu Anak Sentiasa Sihat? Ketahui 10 Masalah Kesihatan Lazim Kanak-kanak Prasekolah

Apabila anak memasuki alam prasekolah, pastinya masalah kesihatan kanak-kanak merupakan antara perkara yang mendatangkan kerisauan ibu bapa.

Buat mereka yang bergelar ibu bapa, sudah tentu penting untuk
memastikan anak membesar dengan sihat dan gembira
.

Namun, seiring peningkatan usia dan anak semakin terdedah kepada persekitaran luar, pastinya
risiko untuk mereka dijangkiti pelbagai penyakit
 juga meningkat.

Tetapi apakah masalah kesihatan umum yang cenderung dialami kanak-kanak terutamanya, apabila sudah memasuki alam prasekolah?

Untuk mendapatkan lebih banyak info tentang Keibubapaan, sila dapatkannya
di sini.

Masalah kesihatan kanak-kanak prasekolah lazim dialami

Kanak-kanak prasekolah memerlukan tubuh dan sistem imun yang kuat kerana mereka terdedah kepada kanak-kanak lain, individu dewasa dan persekitaran yang mungkin tercemar.

Ini sekali gus akan meningkatkan risiko untuk mereka jatuh sakit.

Berikut adalah 10 jenis masalah kesihatan kanak-kanak yang cenderung berlaku:

Selesema

Kanak-kanak sememangnya lebih mudah dijangkiti selesema
. Ia disebabkan oleh sistem daya tahan tubuh mereka yang belum berkembang sepenuhnya.

Gejala selesema seringkali disertai oleh
keadaan hidung berair,
 batuk, sakit tekak dan keletihan.

Jangkitan telinga

Seperti masalah pernafasan lain contohnya selesema, batuk dan sakit tekak, anak prasekolah juga
mudah mengalami jangkitan telinga atau otitis media
.

Umumnya, keadaan ini terjadi apabila telinga tengah mengalami keradangan akibat penumpukan cairan di belakang
gegendang telinga
.

Ia cenderung berlaku selepas sakit tekak, selesema atau jangkitan saluran pernafasan saluran atas.

Baca juga:

Gastroenteritis akut

Keadaan ini berpunca daripada jangkitan usus yang
menyebabkan cirit-birit
. Biasanya ia disertai dengan simptom seperti sakit perut, mual dan muntah.

Anak prasekolah yang mengalami jangkitan ini boleh dirawat di rumah dengan memberinya banyak minum air.

Gastroenteritis akan menjangkiti
 apabila anak menyentuh permukaan yang tercemar dengan virus.

Hindarinya dengan
mengajar anak amalan mencuci tangan yang betul
.

Konjunktivitis

Merupakan jangkitan pada ‘konjunktiva’ – selaput lutsinar yang menutupi bahagian putih mata.

Jangkitan yang berlaku menyebabkan mata tampak berwarna merah atau merah jambu.

Sebab itu, masalah kesihatan kanak-kanak ini turut dikenali sebagai
pink eye.

Selalunya, keadaan ini terjadi
kesan daripada reaksi alahan
.

Ia mudah berjangkit, terutamanya jika anak tersentuh cecair tercemar daripada mata, hidung atau mulut.

Asma

Penyakit ini menjadikan paru-paru dan saluran udara membengkak, sekali gus
menyukarkan pernafasan
.

Ia boleh tercetus oleh alergen, jangkitan saluran pernafasan atas atau perubahan musim.

Gejalanya boleh berkisar daripada batuk ringan hingga
sesak nafas teruk
atau berdehit ketika bernafas.

Malangnya, gangguan kesihatan ini tidak boleh disembuhkan tetapi dapat diatasi dengan pengambilan ubat dan perubahan gaya hidup.

Penyakit tangan, kaki dan mulut (HFMD)

HFMD disebabkan oleh virus coxsackie dan kerap terjadi dalam kalangan kanak-kanak kecil
.

Jika anak prasekolah dijangkiti penyakit ini, mereka akan mengalami luka pada mulut dan ruam pada tangan serta kaki.

Masalah ini tidak berbahaya dan biasanya akan hilang dalam tempoh beberapa hari.

Beguk

Merupakan jangkitan pada kelenjar parotid, iaitu kelenjar yang terdapat di sekitar rahang – berfungsi untuk pengeluaran air liur.

Antara
simptom biasa beguk adalah pipi bengkak yang berlaku disebabkan pembengkakan pada kelenjar parotid
.

Beguk adalah penyakit mudah berjangkit yang
disebarkan melalui bersin atau batuk.

Selain bengkak, anak juga mungkin akan mengalami demam sebagai antara gejalanya.

Walaupun masalah kesihatan kanak-kanak ini cenderung terjadi, namun ia tidak mengakibatkan simptom yang teruk.

Campak

Antara penyakit berjangkit yang senang merebak.
Ciri-cirinya, tubuh anak akan ditumbuhi ruam berbintik yang kelihatan di bawah kulit
.

Jangkitan akan bermula pada wajah sebelum merebak ke seluruh bahagian tubuh.

Masalah kesihatan ini berisiko membawa maut tetapi dapat dielakkan dengan pengambilan vaksinasi.

Rujuk pakar pediatrik anda untuk mengetahui lebih lanjut mengenai vaksin kanak-kanak.

Kutu kepala

Turut dikenali sebagai
pediculosis,
ia dikatakan sebagai antara masalah yang sering berlaku pada kanak-kanak prasekolah kerana mudah menular.

Kutu kepala akan melekat pada rambut dan menghisap darah daripada kulit kepala. Kesannya ia menyebabkan kegatalan
.

Masalah ini sukar untuk dihentikan kerana kutu membiak dengan cepat.

Jangkitan pinworm

Jangkitan cacing jarum adalah melibatkan jangkitan usus
 yang terjadi apabila anak-anak termakan telur cacing ini.

Telur ini boleh menetas dan menjadi cacing sepanjang ½ hingga ¼ inci.

Adakalanya cacing ini akan bertelur pada kulit sekitar dubur yang boleh menyebabkan kegatalan.

Umumnya, jangkitan ini boleh dirawat dengan pengambilan ubat oral.

Tabiat mencuci pakaian, seluar dan pakaian dalam dengan kerap akan dapat membantu mengurangkan gejala yang berpunca daripada jangkitan ini.

Kesimpulan

Sememangnya kesihatan anak menjadi keutamaan bagi kebanyakan ibu bapa.

Namun ia tidak bermakna anda boleh menjadikannya sebagai alasan untuk menghalang anak daripada meneroka dunia di sekeliling mereka, khususnya dalam
tahun-tahun pertama kehidupan
.

Masalah kesihatan kanak-kanak prasekolah yang mudah menjangkiti pasti akan menyebabkan wujudnya rasa bimbang.

Tetapi sekiranya anda mengetahui cara yang tepat untuk mencegah dan menghindari, sudah tentu perasaan tersebut dapat disingkirkan.


Nak Letak Indoor Houseplant, Tapi Pokok Apa Yang Sesuai Ek?

Tengok jiran ada
indoor houseplant
, kita pun teringin nak letak. Tapi boleh main letak aje ke atau ada
certain
tumbuhan hiasan yang sesuai diletakkan di dalam rumah?

Tumbuhan hiasan yang sesuai

Jika anda ingin mempunyai tumbuhan hiasan di dalam rumah, sebaiknya pastikan pokok itu dapat memberikan manfaat lain terutama dalam aspek memperbaiki pengudaraan dan bukan sekadar hiasan sahaja. Nak tahu apa pokok yang sesuai untuk diletakkan di dalam rumah? Jom teruskan membaca perkongsian artikel ini.

Aloe Vera

Gel daripada aloe vera ini memainkan peranan penting dalam aspek penyembuhan. Tetapi bukan setakat itu sahaja, tumbuhan ini juga dapat membantu memantau kualiti udara di dalam rumah anda.

Aloe vera berfungsi membersihkan udara daripada bahan pencemaran yang terdapat dalam produk pembersihan kimia. Apabila jumlah bahan kimia dalam udara tinggi, akan muncul bintik berwarna coklat, jadi ia boleh dijadikan petunjuk tahap pencemaran udara di dalam rumah, bukan?

English Ivy

Walaupun namanya English Ivy, tetapi tumbuhan ini boleh didapati di Malaysia. Melihat pokok ini yang menjalar, anda mungkin berasakan ia adalah satu tumbuhan luar, tetapi ia juga sebenarnya sesuai untuk dijadikan
houseplant.

Englih Ivy yang diletakkan di dalam rumah dapat membantu membersihkan udara. Ia juga dapat berfungsi dengan baik untuk menyerap bahan beracun dalam udara. Tumbuhan ini sukakan cahaya yang terang, jadi anda boleh meletakkan tumbuhan ini di tepi tingkap.

Peace Lily

Peace Lily merupakan antara pokok lain yang dianggap sebagai tumbuhan hebat dalam berfungsi untuk menyerap sebatian di dalam udara. Ia terkenal dengan keupayaan untuk memecahkan sebatian seperti karbon monoksida, formaldehid dan benzena.

Peace Lily tidak memerlukan pencahayaan matahari secara terus. Jadi anda boleh letakkan tumbuhan ini di mana terdapat cahaya yang bukan secara langsung dan ia akan memberikan manfaat untuk membersihkan udara. Pangsapuri merupakan tempat yang sesuai untuk tumbuhan seperti ini.

Snake Plants

Snake Plants atau lebih dikenali sebagai pokok Lidah Mertua merupakan sejenis pokok yang amat sesuai untuk diletakkan di dalam bilik. Ini kerana tumbuhan ini akan menyerap karbon dioksida dan menukarnya kepada oksigen.

Jadi sewaktu anda tidur, Snake Plants akan memperbaiki kualiti udara di dalam bilik. Tumbuhan ini juga berperanan untuk menyingkirkan
xylene, toluene
dan
trichloroethylene
 dari udara di dalam rumah anda.

Rubber Plant

Itu nama
glamour
tetapi dekat Malaysia dipanggil pokok getah sahaja. Jangan terkejut, di Barat, pokok getah dijadikan pokok hiasan dalaman, okay? Ia merupakan sejenis pokok yang amat mudah untuk dijaga dan tidak memerlukan penjagaan yang rumit.

Tetapi pokok ini amat berkuasa dalam menyingkirkan toksin serta membersihkan udara di dalam rumah anda. Jadi mungkin anda boleh mencuba untuk menjadikan pokok getah sebagai hiasan di dalam rumah?

Pelbagai jenis lain

Apa yang dikongsikan dalam artikel ini adalah antara tumbuhan dan pokok yang sesuai untuk diletakkan di dalam rumah sebagai hiasan. Namun, hakikatnya terdapat banyak lagi jenis pokok yang sesuai untuk dijadikan
houseplant
 di samping memberikan manfaat dalam meningkatkan kualiti udara.

Antara pokok atau tumbuhan lain adalah seperti Bamboo Palm, Philodendron, Mass Cane dan Golden Pothos. Jadi anda boleh mempelbagaikan lagi tumbuhan hiasan di dalam rumah. Tetapi pastikan tiada tangkungan air untuk mengelakkan pembiakan nyamuk dan berikan penjagaan sebaiknya kepada tumbuhan hiasan anda.

Anda mungkin berminat untuk membaca artikel:

Letak Pokok Dalam Rumah Sebagai Terapi?

Alahan Debunga: Adakah Ia Berbahaya?


Sains Dalam Pernafasan

Pengenalan:

Teknik bernafas seringkali dikaitkan dengan tujuan merelakskan diri, mengendalikan stres, mengawal keadaan fisiologi-psiko dan meningkatkan fungsi organ (Ritz and Roth, 2003). Secara anatominya, terdapat keseimbangan dalam pernafasan yang dengan mudahnya dapat diganggu dengan kepenatan atau perasaan terganggu yang dikaitkan dengan stres. Salah satu daripada tujuan yoga dilakukan adalah untuk mengurangkan kesan negatif yang kronik stres. Ini dapat dilakukan dengan pernafasan atau dikenali sebagai
pranayama
dalam konteks yoga yang utama. Artikel ini akan menghuraikan mengenai mekanisme fisiologi dan perkaitan minda-badan dalam bernafas, begitu juga dengan pelbagai kajian lepas mengenai pernafasan. Profesional dalam bidang kecergasan dan jurulatih peribadi akan menjadi lebih sedar mengenai kebenaran dan mitos pernafasan berserta kondisi yang berkaitan, agar mereka boleh membimbing dan mengajar pelajar dan klien mereka.

Mekanisme pernafasan 101

Bernafas atau pengalihan udara mempunyai 2 fasa, menarik nafas dan menghembus nafas. Semasa menarik nafas, diafragma dan otot interkostal luar

akan mengembang. Diafragma akan menurun ke bawah lalu meningkatkan isipadu kaviti toraks. Pada masa yang sama otot interkostal luar

akan menarik tulang rusuk ke atas dan ke luar lalu menyebabkan isipadu dada. Ini akan merendahkan tekanan udara di dalam paru-paru seperti yang dibandingkan dengan udara atmosfera. Disebabkan udara selalu mengalir daripada kawasan yang tinggi tekanan ke kawasan yang rendah tekanan, ia akan mengembara mengikut laluan udara (
hidung, tekak, laring dan trakea) ke dalam alveoli paru-paru. Semasa menghembus nafas pula, diafragma akan dan otot
interkostal luar akan relaks, mengembalikan kaviti toraks kepada isi padu yang normal (lebih kecil), lalu memaksa udara keluar ke atmosfera. Pernafasan melibatkan pergerakan udara ke dalam dan luar kaviti toraks serta melibatkan pertukaran gas dalam paru-paru.

Mekanisme pernafasan 102

Dengan setiap pernafasan, udara akan melepasi zon pengendalian ke beg udara mikroskopik di dalam paru-paru yang dikenali sebagai alveoli. Di sinilah proses pernafasan akan berlaku. Pernafasan luaran adalah pertukaran antara oksigen dan karbon dioksida di antara udara dan darah dalam paru-paru. Darah akan memasuki paru-paru melalui arteri pulmonari. Ia kemudiannya akan melepasi arteriole dan memasuki salur darah alveolar yang sangat kecil. Oksigen dan karbon dioksia akan bertukar di antara darah dengan udara; oksigen akan dimasukkan ke dalam sel darah merah manakala karbon dioksida akan dikeluarkan ke udara. Darah yang telah menerima oksigen kemudiannya akan mengalir keluar daripada salur darah alveolar, menerusi venule dan kembali ke jantung menerusi salur pulmonari. Jantung kemudiannya akan mengepam darah melalui arteri yang telah disistemkan untuk menghantar oksigen ke seluruh badan.

Bagaimanakah badan anda mengawal pernafasan? Pengenalan kepada pengawalan metabolik

Pusat pengawalan pernafasan yang terdapat dalam otak berfungsi mengawal kadar pernafasan individu. Ia akan menghantar mesej kepada otot pernafasan dan memberitahu waktu untuk bernafas. Medulla yang terletak sangat hampir dengan saraf tunjang, akan mengarahkan saraf tunjang untuk meneruskan pernasafan. Pada masa yang sama,
pons
yang merupakan bahagian otak yang paling hampir dengan medulla akan menyediakan corak pernafasan yang lancar. Pengawalan ini adalah automatik, tidak dikawal serta berterusan. Anda tidak perlu langsung memikirkan mengenainya.

Pusat pengawalan pernafasan mengetahui bagaimana untuk mengawal kadar pernafasan bergantung kepada jumlah karbon dioksida, oksigen dan asid yang terdapat di dalam arteri darah (Willmore and Costill, 2004). Terdapat reseptor yang dikenali sebagai kemoreseptor pada gerbang aorta dan sepanjang arteri menghantar signal dan maklum balas (kepada pusat pengawalan pernafasan) untuk meningkatkan atau mengurangkan output ventilatori bergantung kepada kondisi metabolik. Sebagai contoh, apabila anda bersenam, tahap karbon dioksida akan meningkat secara signifikan yang mana akan memberi amaran kepada kemoreseptor yang kemudiannya akan memberitahu pusat pengawalan pernafasan pada otak untuk melajukan dan mendalamkan pernafasan. Ini akan mengakibatkan pembuangan karbon dioksida yang lebih lalu menyebabkan badan hanya penuh dengan oksigen, yang mana diperlukan semasa senaman aerobik. Semasa melakukan senaman itu, kadar pernafasan akan menurun sehinggalah karbon dioksida dikembalikan ke kadar yang asal.

Sistem maklum balas peraturan tekanan arteri yang melibatkan karbon dioksida, oksigen dan tahap asid dalam darah akan dikenali sebagai kawalan metabolik pernafasan (Gallego, Nsegbe , dan Durand, 2001).

Jadi, apakah pernafasan Pranayama?

Pernafasan Pranayama selalu dilakukan dalam yoga dan meditasi. Ia bermakna praktis mengawal pernafasan boleh dijalankan dengan cepat atau dengan perlahan (Dll Jerath., 2006). Pernafasan yoga dianggap sebagai sesuatu perantara antara badan dan otak (Sovik, 2000)”. Perkataan ‘prana’ (sebahagian daripada perkataan ‘pranayama’ untuk pernafasan) merujuk kepada tenaga. Ia mempunyai pelbagai aplikasi kerana ia berkaitan dengan proses penghasilan tenaga di dalam badan. Terdapat kaitan antara ‘prana’ atau tenaga pernafasan dan kesannya kepada tenaga di dalam badan. Metabolisme selular (reaksi di dalam sel untuk menghasilkan tenaga) contohnya, telah dibiasakan melalui oksigen yang tersedia semasa pernafasan. Tujuan yoga dalam latihan pernafasan adalah untuk sistem autonomik badan; walaupun terdapat bukti yang jelas bahawa teknik pernafasan pranayama boleh memberi kesan kepada pengambilan oksigen dan metabolisme (Jerath et al., 2006). Malahan, tujuan pernafasan pranayama terlihat sebagai anjakan sistem saraf autonomik jauh daripada dominan simpatetik. Pernafasan pranayama juga terbukti akan memberi kesan positif kepada fungsi imun, hipertensi, asma, ketidakseimbangan sistem saraf autonomik dan gangguan yang disebabkan oleh tekanan (Jerath et al., 2006). Jerath dan rakan-rakannya menambah lagi bahawa penyiasatan berkenaan stres dan peningkatan fisiologi menyokong bukti bahawa pernafasan pranayama akan mengubah pemprosesan informasi dalam otak, menjadikannya sebagai langkah intervensi yang mampu meningkatkan profil psikologi seseorang individu. Sovik juga menyatakan bahawa falsafah utama di sebalik kawalan yoga dalam pernafasan adalah untuk ‘meningkatkan kesedaran dan kefahaman hubungan antara keadaan kognitif, fungsi fizikal dan cara pernafasan’. Menurut Sovik, latihan pernafasan termasuklah kebolehan untuk mengekalkan arus pernafasan dan mengawal pergerakan pernafasan agar ia optimal dan mampu meningkatkan kesedaran bahawa fungsi pernafasan juga boleh mengurangkan stres dan meningkatkan fungsi fisiologi.

Adalah agak menarik untuk mengenalpasti bahawa terdapat beberapa jenis pernafasan yang biasa dalam yoga termasuklah pernafasan yoga yang lengkap (bernafas pada bahagian bawah, tengah dan atas paru-paru), pernafasan terkawal (yang mana durasi menarik nafas dan menghembus nafas telah dikawal, pernafasan dari hidung dan pernafasan dari perut (Collins, 1998, Jerath et al., 2006). Kesedaran mengenai kepentingan bernafas juga sebenarnya berasal daripada pergerakan yang dibuat dalam yoga untuk mendapatkan minda, badan dan semangat yang kuat untuk kesihatan (Collins). Collins juga menyatakan bahawa ada teknik pernafasan yang digunakan bersama postur yoga adalah lebih kompleks untuk dipelajari dan memerlukan praktis di luar postur itu sendiri. Walaupun sudah terdapat banyak kajian yang menunjukkan bahawa kesan baik untuk kesihatan melalui pernafasan pranayama, ada juga kajian yang mengatakannya boleh mengakibatkan
hyperventilation
, yang akan menjadikan sistem saraf lebih hiperaktif lalu mengundang stres kepada badan (Jerath et al., 2006). Selain itu, ada juga teknik pernafasan pranayama yang akan memberi kesan kepada individu yang mengalami asma.

Teknik pernafasan pranayama yang perlahan adalah yang paling praktikal dan akan membawa manfaat fisiologi, tetapi mekanisme yang terlindung membuatkan ia tidak banyak terkandung dalam kajian (Jerath et al., 2006). Namun begitu, Jerath dan rakan-rakannya membuat hipotesis bahawa pernafasan yang perlahan dan dalam akan memperbetulkan semula sistem saraf autonomik melalui signal dan arus elektrik yang mana akan bertindak balas dengan elemen neural iaitu jantung, paru-paru, sistem limbik dan korteks. Selain itu, kajian juga menunjukkan bahawa teknik pernafasan pranayama yang perlahan akan mengaktifkan sistem saraf separa simpatetik lalu memerlahankan sesetengah proses fisiologi yang mungkin berfungsi terlalu laju atau bercanggah dengan proses homeotasis sel (Jerath et al., 2006).

Kesedaran terhadap pernafasan dan yoga: mencari perkaitannya

Dalam usaha untuk mengekalkan kesedaran mengenai pernafasan dan mengurangkan gangguan, pengamal yoga boleh menggunakan postur yang selesa dengan mata mereka tertutup. Hasil memahiri kawalan pernafasan ini adalah individu boleh menggunakan praktis ini untuk mengatasi tekanan atau situasi yang tidak selesa. Pengamal yoga juga boleh mempelajari bagaimana untuk mengawal gangguan dan tekanan tanpa perlu melibatkan sebarang respons fisiologi dan emosi. Ia boleh dilakukan dengan mengenalpasti terlebih dahulu gangguan yang wujud lalu mengembalikan semula fokus terhadap pernafasan (Sovik, 2000). Pemfokusan ini adalah berteraskan pemikiran “saya sedang bernafas’’ (Sovik). Pengamal yoga juga boleh menggunakan ‘asanas’ atau postur spesifik bersama teknik pernafasan pranayama lalu mengaitkan pergerakan atau posisi badan dengan pernafasan. Jerath et al. (2006) pula menyatakan bahawa terdapat banyak lagi kajian yang diperlukan untuk memahami bagaimana pendekatan campuran antara pernafasan dengan ‘asanas’ ini mampu mendatangkan manfaat kepada kesihatan.

Pernafasan opsyenel: mengaktifkan diafragma

Pengalaman sehari-harian mengenai pernafasan buat individu yang tidak terlatih adalah lebih rumit. Praktis dalam yoga memerlukan individu yang dilatih untuk memerhatikan sendiri pernafasan mereka untuk membiasakan diri dengan sensasi pernafasan yang dialami. Satu aspek yang paling penting dalam pembelajaran teknik pernafasan adalah kesedaran mengenai perbezaannya yang jelas berbanding pernafasan yang biasa. Modifikasi corak pernafasan akan berlaku secara semulajadi selepas satu pembelajaran, tetapi ia mungkin akan mengambil masa sekurang-kurangnya enam bulan untuk membuang tabiat lama lalu mengubah cara seseorang itu bernafas (Sovik, 2000). Peraturan asasnya, seperti yang terdapat dalam banyak kajian dan telah diteliti oleh Gallego et al. (2001) adalah jika sesuatu kelakuan terkawal itu diulang, “neurofisiologi dan kognitif akan turut berubah’’. Menurut beliau lagi, walaupun sudah berlaku perubahan, keperluan untuk kajian jangka masa panjang adalah diperlukan untuk memahami perubahan dalam pernafasan ini.

Walaupun diafragma adalah salah satu organ utama yang bertanggungjawab untuk mengawal pernafasan, pengamal yoga mempercayai ia tidak berfungsi sepenuhnya bagi kebanyakan individu (Sovik, 2000). Disebabkan itu, terdapat banyak masalah dalam penggunaan diafragma untuk pernafasan berbanding penggunaan otot dada. Secara anatominya, diafragma berada pada bawah paru-paru dan di atas abdomen. Ia berada di antara pemisahan kaviti torso (bahagian atas atau toraks dan bahagian bawah atau abdomen). Ia terlekat pada dasar tulang rusuk, tulang belakang dan sternum. Seperti yang dijelaskan tadi, apabila diafragma mengembang, ia akan menguncupkan abdomen, menyebabkan isipadu toraks bertambah (dan tekanan berkurang) lalu memasukkan udara ke dalam paru-paru. Praktis teknik pernafasan yang betul adalah bertujuan untuk menyingkirkan aksesori otot dada yang tidak diperlukan lalu mengaktifkan diafragma.

Fokus kepada pernafasan diafragma adalah pengembangan abdomen, kadangkala dikenali sebagai pernafasan perut. Ajarkan klien anda teknik ini dengan meletakkan satu tangan pada bahagian atas abdomen lalu menekannya untuk merasakan ia seperti ditolak ke atas semasa menarik nafas. Kemudian fokus pernafasan yang seterusnya adalah pengembangan tulang rusuk semasa menarik nafas. Untuk membantu klien mempelajarinya, cuba letakkan hujung tangan pada tulang rusuk (atau lebih tepat, sternum); memperbetulkan pernafasan diafragma akan mengakibatkan pengembangan tulang rusuk yang kita boleh lihat. Pernafasan diafragma juga perlu dipraktiskan pada posisi yang tegang seperti mana yang sering dialami dalam kehidupan seharian. Akhir sekali, pernafasan diafragma juga berkait rapat dengan pergerakan fizikal, ‘asanas’, semasa bermeditasi dan semasa sedang relaks. Beranalaogi dengan seorang penunggang basikal, yang mampu mengekalkan keseimbangan tanpa terlalu berusaha semasa berbasikal, pengamal pernafasan diafragma yang terlatih mampu untuk fokus terhadap kehidupan seharian sambil melakukan pernafasan diafragma secara semulajadi. Secara ringkasannya, Sovik mencadangkan karakteristik untuk pernafasan yang optimal adalah dengan penggunaan diafragma, teknik menarik nafas dan menghembus nafas yang betul, lancar, dalam, senyap, sekata dan berterusan.

Konklusi

Kajian secara jelas menunjukkan bahawa latihan pernafasan seperti pernafasan pranayama mampu memperbaiki ton para simpatetik, mengurangkan aktiviti saraf simpatetik, meningkatkan fungsi pernafasan dan kardiovaskular, mengurangkan kesan tekanan dan meningkatkan kesihatan mental dan fizikal (Pal, Velkumary, dan Madanmohan, 2004). Pakar kesihatan dan kecergasan boleh menggunakan pengetahuan ini dengan senaman pernafasan yang perlahan dengan klien mereka di dalam kelas atau sesi latihan.

Hello Health Group
 tidak menyediakan nasihat perubatan, diagnosis, atau rawatan.


Elakkan 7 Makanan Ini Atau Anda Akan Berjaga Sampai Pagi!

Setiap malam anda susah nak pejamkan mata? Haaa…ini mungkin disebabkan oleh apa yang anda makan sebelum waktu tidur.
Ada 7 jenis makanan harus dihindari kerana boleh menjejaskan kualiti tidur, jom semak!

Menjejaskan kualiti tidur

Ada banyak perkara boleh mengganggu tidur anda. Namun,
 pastinya terdapat pelbagai cara dan kaedah yang boleh dilakukan untuk membantu anda tidur dengan lebih nyenyak setiap malam.

Antaranya mengamalkan tahap kebersihan tidur yang baik. Ia merujuk kepada amalan dan tabiat yang dilakukan untuk mendapatkan waktu tidur malam yang berkualiti.

Namun dalam penjagaan tahap kebersihan tidur, ada 1 amalan yang boleh menjejaskan kualiti tidur anda, iaitu tabiat diet pemakanan anda.

Kita semua tahu pemakanan yang seimbang penting dalam kehidupan seharian. Ia memberikan tenaga untuk melakukan tugasan harian, memperkuatkan sistem imun, meningkatkan fungsi kognitif dan pelbagai lagi.

Walau bagaimanapun, kita sering mengabaikan tabiat pemakanan sebelum tidur. Penting ke?

Semestinya ia adalah 1 perkara penting. Ia membantu mendapatkan tidur yang lebih baik dan nyenyak.

Tetapi macam mana untuk mengetahui sama ada makanan itu baik untuk diambil atau ia makanan yang harus dihindari sebelum tidur?

7 jenis makanan harus dihindari

Jangan bimbang, melalui perkongsian artikel ini, anda akan mengetahui jenis-jenis makanan yang perlu dielakkan sebelum anda tidur.

Makanan harus dihindari sebelum tidur ini tidak semestinya tidak baik atau tidak sihat. Malah ada makanan yang disenaraikan baik untuk kesihatan.

Cuma ia adalah makanan yang TIDAK DISARANKAN dimakan sebelum anda masuk tidur kerana ia boleh menjejaskan kualiti tidur.

 Makanan dan minuman berkafein

Minuman berkafein seperti teh hijau atau kopi mahupun minuman tenaga adalah antara pilihan jika anda berdepan dengan keletihan
 dan ingin meningkatkan fokus untuk mengharungi hari anda.

Tetapi pengambilan minuman berkafein, khususnya pada waktu malam dan hampir dengan waktu tidur sangat tidak digalakkan.

 Ini kerana ia boleh menjejaskan kualiti tidur dengan menjadikan minda ada lebih aktif dan akhirnya sukar melelapkan mata.

Makanan seperti coklat gelap juga antara makanan tinggi kandungan kafein, jadi elakkan daripada memakannya pada waktu malam atau lewat petang.

 Makanan pedas

Siapa yang tidak gemarkan makanan pedas? Boleh dikatakan kebanyakan rakyat Malaysia gemarkan makanan yang pedas-pedas. Namun ia adalah makanan harus dihindari sebelum tidur.

Makanan yang pedas cenderung mengakibatkan masalah pedih ulu hati, ketidakhadaman dan asid refluks.

 Alkohol

Biasanya dalam filem kita melihat individu yang mengambil alkohol akan menjadi mabuk dan lebih mudahkan mereka untuk tidur.

Tetapi hakikatnya minuman beralkohol boleh
 mengganggu tidur dan menyukarkan anda mendapat tidur yang nyenyak
.

 Makanan berlemak

Makanan tinggi kandungan lemak dikaitkan dengan tidur yang terganggu. Lemak akan mencetuskan proses pencernaan dan menyebabkan pembentukan asid perut.

Jika anda makan makanan berlemak seperti makanan segera dan berbaring selepas itu, asid perut boleh pergi ke bahagian kerongkong dan menyebabkan ketidakselesaan.

Diet tinggi kandungan lemak juga boleh menjejaskan penghasilan orexin – 1 neurotransmitter yang membantu mengawal kitaran tidur/bangun bersama melatonin.

 Makanan berprotein

Ia sejenis makanan yang baik tetapi jika diambil hampir dengan waktu tidur, ia boleh menjejaskan kualiti tidur anda.

Protein merupakan 1 nutrisi yang sukar untuk dicerna dan memerlukan badan bekerja dengan lebih untuk proses pencernaannya. Akhirnya akan menyukarkan anda melelapkan mata. Haaa…berjagalah sampai ke pagi!

 Makanan tinggi kandungan air

Memang sedap kalau dapat makan buat tembikai yang sejuk, bahkan ia adalah jenis buah-buahan diuretik semula jadi membantu ‘menolak’ air ke dalam saluran badan.

Tetapi dalam masa yang sama, ia
 boleh mengakibatkan anda kerap untuk ke bilik air untuk membuang air kecil
. Jadi sudah tentu jenis makanan seperti ini harus dielakkan pengambilannya secara berlebihan.

 Hidangan berat

Kesederhana adalah kunci kesejahteraan hidup. Begitu juga dalam aspek pemakanan. Elakkan mengambil sebarang hidangan berat sebelum tidur atau tidur malam anda akan terganggu.

Jika berasa lapar pada waktu malam, dapatkan snek sihat yang ringan seperti buah epal atau beberapa kepingan biskut mahupun semangkuk
cereal.

Jom tingkatkan kualiti tidur

Pastinya terdapat makanan yang boleh membantu meningkatkan kualiti tidur anda, antaranya:

Produk tenusu seperti susu dan keju

Makanan daging seperti ayam

Makanan laut contohnya salmon, tuna dan sardin

Kekacang seperti kacang gajus, badam dan walnut

Buah-buahan seperti pisang, avokado atau epal

Sayuran contohnya bayam, brokoli dan asparagus

Berikut pula jenis minuman yang membolehkan anda tidur dengan lebih nyenyak, seperti:

Susu suam/panas

Susu badam

Teh Chamomile

Teh buah markisa

Teh
peppermint

Menjaga aspek pemakanan harian

Untuk memastikan anda mendapat tidur yang berkualiti pada setiap malam, pastikan anda mengamalkan cara pemakanan yang baik dan menghindari makanan yang boleh mengganggu tidur malam anda.

Elakkan amalan tahap kebersihan diri yang boleh menjejaskan kualiti tidur anda atau anda mungkin akan menderita akibat masalah gangguan tidur. Pilihan di tangan anda!


Betul Ke Guna Pil Perancang Sudah Ketinggalan Dan Satu Kaedah Lama?

Adakah pil pencegah kehamilan atau kontraseptif oral merupakan alternatif terbaik berbanding dengan metod
kontrasepsi
 lain? Ikuti artikel ini untuk maklumat selanjutnya.

Untuk mendapatkan lebih banyak info tentang Kesihatan Seksual, sila dapatkannya
di sini.

Kontraseptif oral adalah kaedah lama

Kaedah lama tidak bermaksud ia tidak efektif. Pil perancang telah digunakan sejak bertahun lamanya dan sering menjadi pilihan pasangan untuk
merancang kehamilan.

Namun di luar sana, terdapat pelbagai jenis teknik pencegah kehamilan yang dapat diberikan kepada mereka yang menginginkannya yang mungkin lebih berkesan atau senang dalam konteks penggunaannya.

Mengikut statistik penggunaan kontrasepsi dalam kalangan wanita di UK, 59% daripada mereka tidak berpuas hati dengan apa yang diberikan kepada mereka pada waktu tersebut.

Ini berikutan kesan sampingan ubat yang terpaksa ditanggung oleh pengguna dalam mencapai kesan yang diingini seperti mual, kenaikan berat badan dan masalah kesihatan mental.

Kaedah yang lebih baru yang dipanggil sebagai
long-acting reversible contraceptives
(LARCs) seperti suntikan
progesterone
 dan implan kontrasepsi, dapat memberikan kesan yang lebih efektif dan tidak perlu diambil setiap hari.

Ini dapat meningkatkan kepatuhan pengguna terhadap kaedah tersebut dalam jangka masa yang panjang berbanding dengan penggunaan pil.

Kadar keberkesanan pil boleh turun sehingga 91% disebabkan oleh ketidakpatuhan penggunaan dan kesan sampingan seperti muntah dah
cirit-birit
yang mampu menurunkan keberkesanan ubat tersebut.

Kemahuan pengguna

Jika dilihat pada konsep pemberian pilihan kontrasepsi, pengguna perlu diberikan pendidikan secukupnya berkaitan pencegahan kehamilan dan kesan sampingannya sebelum mereka boleh membuat pilihan.

Ini kerana, pemilihan ini akan menentukan tahap kepatuhan pengguna, seterusnya keberkesanan
pil kontraseptif
 tersebut.

Baca juga:

Pil perancang atau kontraseptif oral telah diperkenalkan 60 tahun yang lalu dan sehingga kini ia merupakan kaedah yang paling tinggi digunakan dalam kalangan wanita di United Kingdom (UK).

Adakah ia disebabkan oleh pilihan pesakit itu sendiri ataupun adakah mereka tidak diberikan peluang untuk memilih?

Terdapat beberapa faktor risiko dan keadaan kesihatan yang boleh mendedahkan pesakit kepada risiko kesan sampingan yang serius.

Individu yang tidak akan dipreskribkan dengan pil perancang adalah:

Berusia 35 tahun dan keatas serta
merokok
 melebihi 15 puntung sehari

Banyak faktor risiko untuk mendapat penyakit jantung seperti usia lanjut, merokok, kencing manis dan hipertensi.

Hipertensi (tekanan darah sistolik
≥ 160 mmHg atau diastolik ≥ 100 mmHg)

Sejarah
 angin ahmar

Sejarah penyakit jantung

Venous thromboembolism

Penyakit injap jantung yang kompleks (hipertensi pulmonari, atrial fibrilasi, jangkitan kuman pada jantung)

Kanser payudara

Penyakit hati yang serius

Kanser hati

Migrain

Kencing manis untuk tempoh masa 20 tahun dan ke atas atau kencing manis bersama masalah mata, buah pinggang dan saraf.

Sebahagian wanita dapat bertahan dengan kesan sampingan sedia ada, namun buat sebahagian lagi, kaedah lain perlu diberikan.

Kontraseptif oral boleh menyebabkan kelesuan dan sakit pada
bahagian payudara
 kerana kesan pil tersebut bersifat sistemik (mempengaruhi sistem lain).

Disebabkan itulah kebanyakan wanita agak gembira dengan kaedah kontrasepsi implan yang kebiasaannya mensasarkan kesan setempat dan kebiasaannya tidak menyebabkan kesan sampingan yang serius.

Namun, apakah faktor yang menghalang mereka daripada memilih kaedah ini?

Beza harga kontraseptif oral dan kaedah lain

Harga memainkan peranan penting dalam pemilihan jenis kontrasepsi.

Kebanyakan pil perancang boleh dibeli dengan harga yang sangat murah berbanding dengan
kaedah suntikan
 atau implan.

Doktor perlu menyesuaikan kemahuan pengguna dengan kadar kemampuan mereka untuk mendapatkan bekalan ubat atau penukaran implan pada masa akan datang supaya kesan farmakologikal itu dapat dikekalkan.

Sebilangan wanita di UK (38%) yang berumur di antara 35 ke 49 tahun tidak menggunakan kaedah kontrasepsi pil, sebaliknya menggunakan teknik kontrasepsi ritma seperti mengira
waktu subur
 dan waktu tidak subur.

Ini berikutan ketidakmampuan untuk memberikan komitmen kewangan terhadap
kaedah implan
 yang kian mahal. Mereka juga tidak mahu menanggung kesan sampingan dan komitmen harian untuk mengambil pil perancang.

Konklusi

Walaupun terdapat pelbagai jenis kaedah untuk mencegah
kehamilan
 seperti kontraseptif oral, pilihan anda merupakan faktor penting yang akan menentukan jenis
kaedah kontrasepsi
 yang akan anda gunakan.

Tanyalah kepada doktor anda berkenaan dengan pilihan kontrasepsi yang ada dan pastikan anda faham berkenaan dengannya.


Hari Toleransi Sedunia: Sejauh Manakah Anda Harus Bersabar Dengan Perilaku Toksik?

Setiap individu pasti mempunyai seseorang yang sering mencabar kesihatan emosi, iaitu individu yang membuat anda berasa lebih teruk setelah berinteraksi dengan mereka.

Individu bersifat manipulatif tersebut boleh terdiri daripada ahli keluarga, pasangan hidup, rakan-rakan atau teman sekerja yang sering mengeluh tentang kehidupan (ya, malah perkara kecil juga).

Lazimnya, individu yang mempunyai watak sebegini adalah dianggap toksik
. Akan tetapi, ingatlah bahawa istilah ini tidak mempunyai definisi tetap dalam landasan psikologi.

Sekiranya anda ada berdepan dengan individu toksik sebegini, artikel ini khas untuk anda. Kami bawakan topik mengenai perhubungan toksik sempena Hari Toleransi Sedunia, 16 November ini.

Teruskan membaca, ya!

Kesihatan emosi isu utama perangi COVID-19

Salah satu ideologi negara kita dalam
memerangi wabak COVID-19 adalah dengan memerintahkan kawalan pergerakan terhad.

Oleh itu, kebanyakan individu mula bekerja dari rumah,
kanak-kanak bersekolah melalui aplikasi virtual dan sebagainya. Sudah tentu ia menjadi satu cabaran, terutama buat mereka yang lazim mengembara dek kerana kerja.

Malangnya, disebabkan terlalu lama ‘terperap’ di rumah juga, angka kes penderaan domestik dan cubaan membunuh diri semakin meningkat semasa wabak pandemik ini.

Sebuah kajian dijalankan di Austria mendedahkan, kunci utama untuk mengharungi tempoh duduk di rumah semasa pandemik COVID-19 adalah kualiti hubungan antara isi rumah tersebut.

Pasangan yang mempunyai kualiti hubungan yang teruk menunjukkan risiko tiga kali lebih tinggi untuk didiagnosis dengan gejala kemurungan dan kegelisahan.

Kajian sebegini menjadi bukti bahawa pemilihan pasangan harus dipertimbangkan dengan teliti demi kesihatan emosi anda.

Barrie Sueskind, ahli terapi pakar dalam bidang perhubungan dari Los Angeles berkongsi beberapa tanda
red-flag
hubungan toksik, termasuklah:

Sifat mementingkan diri sendiri

Sering memanipulasi atau melakukan penderaan emosi yang lain

Ketidakjujuran dan penuh dengan tipu daya

Kesukaran untuk berasa belas kasihan terhadap orang lain

Kecenderungan untuk memulakan drama atau konflik dengan orang lain

Sudah ada gambaran seseorang yang mempunyai ciri-ciri di atas? Teruskan membaca untuk mengetahui petua bertindak balas terhadap hubungan toksik ini.

#1 Pisahkan diri anda daripada realiti mereka

Sebilangan individu cenderung untuk memaparkan diri mereka sebagai mangsa keadaan.

Sekiranya tidak berhasil, mereka mungkin akan mengalihkan kesalahan kepada orang lain, bahkan cuba untuk melukiskan gambaran positif tentang diri mereka supaya dianggap tidak bersalah.

Ramai individu yang tidak gemar untuk berinteraksi dengan kelakuan sebegini. Oleh itu, mereka mungkin sahaja akan mengangguk atau tersenyum simpul untuk mengelakkan keadaan menjadi lebih keruh.

Ia mungkin terasa seperti pilihan yang tepat, tetapi
mereka akan beranggapan bahawa anda sentiasa menyokong tingkah laku toksik tersebut.

Sebaliknya, cubalah bantah dengan penuh hormat. Contohnya, anda boleh berkata, “Saya mempunyai pendapat berbeza dengan situasi ini,” dan jelaskan apa sebenarnya yang terjadi.

Semasa penjelasan berlaku, ingatlah untuk selalu berpegang pada fakta dan tidak melakukan apa-apa tuduhan.

#2 Jangan terjebak!

Berurusan dengan tingkah laku toksik seseorang boleh menjadi sangat meletihkan.

Bayangkanlah,
seseorang individu yang sering mengadu, bercerita tanpa bukti yang sah, malah berani menuduh anda tidak mengambil berat tentang keperluan mereka.

Ah, sakitnya hati kan? Namun, tahanlah keinginan untuk mengadu domba atau mempertahankan diri daripada tuduhan melulu tersebut.

Tunjukkan sedikit empati dengan menyatakan “Saya minta maaf kerana anda berasa begitu,” dan biarkan aduan tersebut terkubur begitu sahaja.

#3 Utamakan kesihatan emosi anda

Perilaku toksik tidak terhenti di tahap penderaan ataupun penghinaan sahaja. Terdapat tingkah laku lain yang boleh mengganggu kesihatan emosi anda, seperti terlalu memberi tanpa menerima kembali.

Individu tersebut mungkin kerap memerlukan pertolongan anda untuk meloloskan diri daripada apa-apa masalah, setiap kali anda bertemu dengannya.

Selain itu, anda juga akan merasa kestabilan emosi mereka bergantung kepada anda. Oleh itu, anda selalu memberi manakala mereka selalu menerima dengan tangan terbuka.

Ingatlah,
hubungan yang sihat melibatkan pemberian dan penerimaan daripada kedua-dua belah pihak
. Dengan kata lain, jika anda menawarkan sokongan, kesihatan emosi anda penting!

#4 Berbincang mengenai tingkah laku mereka

Seseorang individu yang kerap bergosip, memanipulasi orang lain atau sering menimbulkan situasi dramatik selalunya tidak menyedari bagaimana tingkah laku mereka boleh mempengaruhi anda atau orang lain.

Perbincangan secara terbuka boleh membantu mereka menyedari bahawa tingkah laku tersebut tidak dapat diterima dan menjejaskan kesihatan emosi individu yang terlibat.

Dalam perbincangan tersebut, anda boleh berkongsi perasaan mengenai perilaku toksik mereka, dan bagaimana ia menjejaskan kesihatan emosi anda.

#5 Galakkan mereka untuk mendapatkan pertolongan

Lazimnya, ia sangat sukar untuk memahami sebab individu berkelakuan toksik.

Kadangkala, mungkin kita harus mempertimbangkan bahawa mereka tengah menghadapi beberapa cabaran dalam kehidupan peribadi mereka.

Namun ingatlah bahawa ia bukanlah alasan untuk anda berkelakuan toksik dan mempengaruhi kesihatan emosi orang lain.

Sekiranya anda mempunyai hubungan rapat dengan seseorang yang berkelakuan toksik,
berbincanglah dengan mereka untuk mendapatkan pertolongan daripada ahli terapi atau psikiatri.

Terangkan kepada individu tersebut mengapa konsultasi tersebut bermakna buat anda dan hubungan anda berdua.

Kesihatan emosi kunci utama kebahagiaan..

Kadangkala,
meninggalkan hubungan toksik merupakan satu-satunya cara untuk melepaskan diri dan menjaga kesihatan emosi anda.

Namun, cara ini tidak selalu dapat dilaksanakan kerana mereka mungkin aset penting dalam kehidupan anda seperti ibu bapa.

Sekiranya anda masih dalam hubungan toksik, ingatkan diri anda bahawa tindakan mereka bukanlah kesalahan ataupun tanggungjawab anda. Jaga diri, ya!


Kesihatan Miss V, Wanita Tolong Jangan Ambil Mudah & Buat 10 Checklist Ini!

Penjagaan dan kesihatan miss v merupakan antara perkara penting dalam aspek kesihatan keseluruhan bagi seseorang individu wanita.

Faraj yang tidak dijaga terutama dalam perihal kebersihan boleh mendatangkan masalah yang berisiko menjejaskan kesuburan, keinginan seks dan keupayaan mencapai orgasma.

Masalah kesihatan miss v yang tidak dirawat dan dibiarkan berterusan juga boleh menyebabkan tekanan atau masalah dalam perhubungan dan boleh
memberikan kesan terhadap keyakinan diri anda
.

Ketahui simptom berkaitan masalah kesihatan faraj, dan aspek penjagaan yang boleh anda lakukan demi mengekalkan kesihatan faraj anda.

Penjagaan dan kesihatan miss V

1. Basuh dengan berhati-hati

Faraj merupakan antara bahagian badan yang paling sensitif untuk wanita.

Bahagian intim ini mempunyai tahap pH yang sangat seimbang untuk melakukan ‘tugas’ menjaga kebersihan faraj dengan baik.

Oleh itu, tidak perlu menggosok bahagian dalam atau douching
.

Cara yang paling mudah adalah dengan membasuh faraj menggunakan sabun khusus atau hanya menggunakan air suam.

Sentiasa ingat bahawa produk kebersihan biasa seperti sabun badan mempunyai pH yang tidak sesuai untuk faraj yang boleh mengakibatkan gatal dan bau.

2. Ambil suntikan vaksin untuk kesihatan Miss V

Vaksinasi boleh melindungi anda daripada HPV
, virus yang dikaitkan dengan kanser serviks dan hepatitis B, iaitu jangkitan hati yang serius yang boleh merebak melalui hubungan seksual.

3. Yogurt dan probiotik

Amalkan
memakan yogurt dan makanan kaya probiotik
 untuk manfaat kesihatan faraj anda.

Ia mengandungi bakteria baik yang diperlukan wanita.

Dipercayai bahawa keseimbangan pH boleh diperolehi secara semula jadi dengan makan makanan sedemikian.

Pilihan yang baik untuk mengamalkan makan yogurt adalah hanya secawan yogurt sehari, yang dapat membantu menyingkirkan jangkitan yis dan membunuh penyakit serta organisma penyebab jangkitan.

4. Senaman kegel

Melakukan senaman kegel
 dapat membantu menguatkan otot lantai pelvis s
ekiranya tergelincir (prolaps), kebocoran air kencing atau mengalami masalah lemah otot lantai pelvis.

5. Beri Miss V ruang bernafas

Elakkan memakai pakaian yang ketat
 atau bahan yang menghalang pengudaraan seperti poliester.

Ia menghalang faraj daripada bernafas dengan betul, sekali gus ia mewujudkan haba, kelembapan dan geseran yang boleh merengsakan vulva.

Untuk mengelakkan kerengsaan atau jangkitan, dinasihatkan untuk memakai seluar yang longgar dan diperbuat daripada bahan semula jadi seperti kapas.

6. Pakai kondom untuk lindungi diri

Ia bukan sahaja melindungi anda dari kehamilan yang tidak diingini dan penyakit penularan seksual tetapi ia juga membantu mengekalkan tahap pH faraj anda dan
 mengurangkan risiko jangkitan yis
.

Semasa hubungan seks, bakteria dari pasangan anda bercampur dengan anda.

Alat kemaluan wanita adalah bahagian yang sensitif dan ia boleh menyebabkan jangkitan bakteria atau jangkitan saluran kencing.

7. Alkohol dan merokok tidak baik untuk Miss V

Hadkan pengambilan minuman beralkohol dan sebaiknya hindari tabiat merokok.

Penyalahgunaan alkohol boleh menjejaskan fungsi seksual.

Pengambilan nikotin boleh mengurangkan keghairahan seksual.

Penyalahgunaan bahan tertentu juga boleh menyebabkan kesihatan fizikal dan mental menjadi lemah, yang turut boleh mendatangkan kesan terhadap fungsi seksual.

8. Pergi bilik air

Sebelum dan selepas melakukan hubungan seks,
anda perlu kencing untuk mengeluarkan air kencing
 anda.

Kencing membantu mencegah jangkitan saluran kencing yang boleh berlaku apabila kuman uretra (
urethra
) ditolak ke dalam vagina ketika bersetubuh.

Dan, ingatlah untuk mencuci sebelum dan selepas ke bilik air untuk menghentikan penyebaran bakteria.

9. Lakukan pemeriksaan untuk kesihatan Miss V

Pastikan anda melakukan pemeriksaan kesihatan berjadual dan berjumpa dengan pakar sakit puan untuk penjagaan rutin.

Sebaiknya lakukan pemeriksaan ujian Pap secara berjadual seiring dengan perubahan usia anda.

10. Penjagaan keseluruhan

Sebaiknya, untuk menjaga kesihatan faraj, anda perlu menjaga kesihatan diri anda secara keseluruhan.

Amalkan pengambilan diet pemakanan yang betul, kawal berat badan dan bersenam.

Ia bukan sahaja baik untuk kesihatan badan anda, tetapi ia juga baik untuk kesihatan organ seksual anda juga.

Jika anda mengalami masalah kesihatan yang kronik, boleh meningkatan
risiko masalah kepada alat kemaluan wanita
, seperti diabetes yang tidak terkawal boleh menyebabkan kecenderungan yang tinggi untuk mengalami UTI dan jangkitan yis.


Hubungan Perkahwinan, Kenapa Sukar Untuk Dikekalkan?

Sebuah hubungan
perkahwinan
 takkan pernah dapat lari daripada cabaran. Apatah lagi melibatkan perkahwinan dalam kalangan belia muda. Tetapi mengapakah perhubungan itu sukar untuk dikekalkan?

Kahwin muda

Perkahwinan
 di usia muda adalah satu fenomena biasa dalam kalangan belia di Malaysia. Ia didorong oleh pelbagai faktor seperti percintaan, tempoh kesuburan individu, sokongan dan galakkan daripada ibu bapa untuk menyegerakan perkahwinan, keinginan untuk menjaga agama dan maruah yang mendorong kebanyakan individu untuk berkahwin pada usia muda.

Namun, malangnya, kebanyakan hubungan perkahwinan tersebut sukar untuk dipertahankan sehingga berlakunya perpisahan. Lebih menyedihkan apabila usia perkahwinan tersebut belum pun mencecah setahun.

Jadi apakah sebenarnya cabaran yang dilalui sehingga menyebabkan sukarnya sesebuah perkahwinan itu untuk dikekalkan?

Punca perkahwinan sukar untuk dikekalkan

Berikut merupakan antara
punca-punca utama
 mengapa sesebuah perkahwinan itu berakhir dengan perpisahan, antaranya:

Emosi

Kebanyakan pasangan yang berkahwin pada usia muda akan berdepan cabaran untuk
mengawal emos
i dalam perhubungan dengan pasangan serta masyarakat setempat. Ia adalah satu perkara normal untuk belia mempunyai tahap kesabaran yang rendah dan sukar untuk mengawal
kemarahan.

Situasi ini boleh menyebabkan wujudnya sikap tidak rasional dan membenci pasangan apabila berada di dalam kemarahan. Kegagalan
mengawal emos
i akan mengakibatkan pasangan untuk sering bergaduh dan sukar mencari kesefahaman.

Kewangan

Isu kewangan merupakan satu isu yang paling kerap dialami oleh kebanyakan
pasangan
 yang berkahwin pada usia muda. Ini kerana kebanyakan mereka ini merupakan antara graduan yang baru tamat belajar dan sudah tentu mempunyai nilai pendapatan yang rendah.

Lebih menyukarkan keadaan apabila pasangan tidak bekerja dan ia sudah tentu akan meningkatkan lagi kos sara hidup yang sememangnya sudah tinggi berikutan hidup di kawasan bandar.

Kesukaran kos sara hidup ini sudah tentu akan lebih dirasai bagi pasangan yang baru mendirikan rumah tangga dan belum mempunyai pekerjaan tetap. Bebanan
kewangan
 akan bertambah seiring dengan pertambahan keperluan harian dan isi rumah.

Perhubungan

Pasti anda pernah mendengar bidalan “Kita takkan dapat mengenal seseorang itu selagi kita belum duduk serumah dan tidur sebantal”, begitu jugalah keadaannya dalam sesebuah perhubungan perkahwinan.

Ketika bercinta, sudah tentu segalanya indah belaka, namun cabaran mula wujud dalam mengekalkan perhubungan tersebut. Kesetiaan dalam perhubungan bagi pasangan berkahwin muda ini pastinya akan sentiasa teruji.

Keadaan ini biasanya dipengaruhi oleh rakan sebaya yang masih belum berkahwin. Walau bagaimanapun, situasi ini sudah tentu akan dapat diatasi jika setiap pasangan berfikiran secara matang walaupun pada usia yang usia dan menyedari mengenai tanggungjawab masing-masing kepada perkahwinan yang didirikan.

Penyesuaian Diri

Sukar untuk menyesuaikan diri pada awal perkahwinan juga boleh menjadi antara faktor mengapa sesebuah perkahwinan itu sukar untuk dikekalkan. Berdepan cabaran untuk menyesuaikan diri dengan pasangan dan ahli keluarganya sudah tentu boleh menyebabkan wujudnya pergolakan dalam perkahwinan.

Jika selama bercinta, dunia hanyalah mengenai dua individu, namun sebaik terjalin ikatan perkahwinan, ia bukan sahaja melibatkan dua individu. Tetapi ia melibatkan keluarga pasangan seperti ibu bapa, datuk nenek, adik-beradik, ipar duai, anak-anak saudara, ibu dan bapa saudara, sepupu serta lain-lain lagi.

Lebih besar keluarga pasangan, maka lebih tinggi keperluan penyesuaian diri. Cabaran akan lebih besar jika pasangan tersebut memutuskan untuk tinggal sebumbung bersama keluarga pasangan.

Pengurusan rumah tangga

Berkahwin bermakna anda perlu memberikan komitmen yang tinggi kepada pasangan anda. Bagi individu wanita, jika sebelum ini komitmen anda mungkin hanya kepada kerja dan ibu bapa, namun selepas bergelar isteri, anda mempunyai tanggungjawab untuk menguruskan rumah tangga. Sudah tentu ia bukanlah satu perkara yang mudah untuk dilakukan.

Ia melibatkan pengurusan hal berkaitan rumah tangga seperti mengemas rumah, mencuci pakaian, memasak dan sebagainya. Keadaan ini sudah tentu boleh menimbulkan cabaran besar kepada mereka.

Sesungguhnya apa yang disenaraikan di atas bukan hanya melibatkan sebuah institusi perkahwinan belia muda, namun ia sebenarnya turut melibatkan pasangan yang sudah berkahwin lebih bertahun-tahun.

Malahan ada pasangan yang sudah mempunyai cucu, akhirnya memilih untuk mengakhiri hubungan dengan perpisahan. Jadi bagaimana solusi terbaik untuk mengatasi isu perkahwinan yang sukar untuk dikekalkan?

Tip menguruskan hubungan perkahwinan

Setiap masalah yang berlaku sudah pasti ada penyelesaian. Ia bergantung kepada anda untuk mengatasinya atau membiarkan masalah untuk terus berkembang dan akhirnya meruntuhkan institusi perkahwinan anda.

Berikut adalah beberapa tip yang boleh anda cuba dalam mempertahankan hubungan perkahwinan anda dan pasangan.

Komunikasi

Perkara paling penting dalam sesebuah hubungan perkahwinan adalah komunikasi.
Komunikasi positif
antara pasangan pastinya dapat membantu meningkatkan kesejahteraan dalam perkahwinan.

Oleh kerana itu, setiap pasangan perlu mengetahui kaedah
komunikasi positif
yang dapat membantu meningkatkan persefahaman, keserasian dan keharmonian rumah tangga. Anda perlu belajar untuk mengenali pasangan anda.

Perkara paling utama dalam setiap hubungan perkahwinan sudah tentulah melibatkan kejujuran, kesetiaan dan saling bertolak ansur. Ciri-ciri tersebut pasti dapat membantu anda untuk lebih memahami pasangan anda dan mengelakkan
konflik
dalam perhubungan.

Jika berdepan sebarang masalah, pilihlah jalan terbaik dengan berkomunikasi dan hindari daripada mendiamkan diri. Ini kerana berdiam diri tidak akan menjadikan keadaan bertambah baik, sebaliknya boleh menyebabkan hubungan perkahwinan lebih sukar untuk diselamatkan.

Merancang kewangan

Masalah kewangan bukan sahaja dialami oleh pasangan muda yang baru berkahwin, tetapi ia turut merupakan isu yang berlaku dalam kalangan pasangan yang sudah lama mendirikan rumah tangga.

Puncanya adalah kerana tidak tahu menguruskan isu kewangan keluarga dengan sebaiknya. Oleh sebab itu pengetahuan dalam menguruskan dan merancang
kewangan
 adalah sangat penting.

Jika sebelum berkahwin, seseorang individu gemar berbelanja secara boros, maka sikap itu harus dihindari selepas mendirikan berumah tangga, melainkan anda memiliki kewangan yang kukuh.

Pengurusan kewangan yang baik dan teratur perlu melibatkan kerjasama antara kedua-dua pasangan
suami isteri.
 Kesepakatan dalam menguruskan kewangan keluarga perlulah dicapai dengan sebaiknya.

Akhir kata

Hubungan perkahwinan yang terjalin harus dijaga dengan penuh rasa tanggungjawab bersama sifat kematangan sesama pasangan. Ia bukan dibina hanya untuk tempoh sehari dua, sebaliknya ikatan tersebut perlu dipertahankan sebaik mungkin. Sayangilah pasangan anda.


Anda Hamil & Ada Diabetes? AWAS! Berikut Makanan Yang Patut Kena Elak!

Diabetes gestasi adalah masalah kencing manis yang dialami wanita ketika hamil. Jom ketahui makanan yang harus dielakkan oleh ibu dengan kencing manis semasa mengandung.

 Hati-hati, jangan pula anda salah makan ya!

Untuk mendapatkan lebih banyak info berkenaan kesihatan kulit, anda boleh klik
di sini
.

Masalah kencing manis semasa mengandung…

Diabetes semasa hamil
 atau turut dikenali sebagai
Gestational Diabetes Mellitus
 (GDM) adalah penyakit diabetes yang berkembang semasa tempoh kehamilan.

Diabetes gestasi ini didefinisikan sebagai gula dalam darah tinggi yang berkembang semasa atau pertama kali dikenal pasti
 ketika mengandung.

Semasa tempoh kehamilan,
cara badan anda menggunakan insulin
 akan mengalami perubahan.

Insulin adalah hormon yang membolehkan sel menyerap dan menggunakan glukosa, atau gula untuk tenaga.

Kesan insulin akan terganggu sedikit disebabkan oleh pelbagai hormon yang dihasilkan oleh plasenta (organ yang membekalkan zat pemakanan kepada
bayi melalui tali pusat
). Ia dikenali sebagai rintangan insulin.

Bagi sesetengah wanita mengandung, badan berhenti bertindak balas terhadap insulin atau tidak menghasilkan hormon tersebut secukupnya untuk membekalkan glukosa yang diperlukan.

Jika ia berlaku, badan akan mempunyai terlalu banyak gula dalam darah dan keadaan itu secara tidak langsung mengakibatkan ibu mengalami kencing manis semasa mengandung.

Biasanya masalah
diabetes gestasi akan pulih selepas melahirkan anak
. Pun begitu, wujud risiko yang lebih tinggi untuk
menghidap diabetes
selepas bersalin.

Makanan perlu dielak jika alami kencing manis semasa mengandung

Terpaksa mengawal atau mengelakkan sesetengah makanan sememangnya tidak menyeronokkan. Apatah lagi jika ia makanan kegemaran anda seperti
makanan segera
.

Walau bagaimanapun, untuk kesihatan anda dan juga bayi, ibu terpaksa berkorban sedikit apabila disahkan menghidap kencing manis semasa mengandung.

Berikut adalah beberapa jenis makanan yang perlu dihindari:

Makanan berproses

Minuman beralkohol

Makanan pastri seperti mufin, donut atau kek

Makanan bergoreng

Minuman bergula seperti soda, jus dan minuman manis

Aiskrim

Makanan diproses

Makanan yang sangat berkanji seperti pasta putih, roti putih, nasi dan juga kentang

Bijirin manis, bar granola manis dan oat manis

Mesti ada ibu hamil dengan kencing manis semasa mengandung mempersoalkan mengapa makanan yang dinyatakan di atas tidak boleh dimakan atau perlu dikurangkan pengambilannya.

Pastinya ada penjelasan buat ibu-ibu sekalian
.

Mengawal jumlah hidangan berkanji

Makanan berkanji yang diambil akan berubah menjadi glukosa. Disebabkan itu penting untuk tidak mengambilnya secara berlebihan atau ia akan meningkatkan jumlah glukosa yang tersimpan.

Bukan tidak boleh memakan makanan berkanji, boleh. Namun,
 anda harus pastikan ia dalam jumlah yang berpatutan, seperti 1 cawan kanji bagi setiap hidangan atau 2 keping roti putih.

Secawan susu

Susu adalah minuman yang sihat dan sumber kalsium penting untuk badan
. Namun, susu adalah jenis karbohidrat dalam bentuk cecair.

Oleh itu, pengambilan berlebihan atau terlalu banyak sekali gus oleh wanita yang menghidap kencing manis semasa mengandung boleh menyebabkan peningkatan gula dalam darah.

Hadkan pengambilan buah-buahan

Buah adalah makanan sihat tetapi ia tinggi kandungan gula semula jadi
.

Seorang ibu mengandung boleh memakan sehingga 3 hidangan buah setiap hari, tetapi disarankan untuk makan satu persatu dan bukan sekali gus.

Elakkan daripada memakan buah yang diproses dalam tin.

Waktu bersarapan

Pada waktu pagi, kadar gula dalam darah sukar untuk dikawal disebabkan tahap naik turun normal kadar hormon.

Pun begitu, pengambilan bijirin halus, buah-buahan bahkan susu mungkin tidak boleh diterima dengan baik semasa sarapan pagi.

Jika kadar gula dalam darah meningkat terlalu banyak selepas bersarapan dengan makanan sebegitu, ia bermakna anda harus mengelakkan daripada mengambilnya pada waktu sarapan.

Biasanya, sarapan pagi yang mengandungi
kanji serta protein adalah gabungan terbaik
.

Elakkan jus buah

Untuk menghasilkan segelas jus memerlukan beberapa biji buah. Umumnya, jus adalah sumber karbohidrat pekat.

Disebabkan ia dalam bentuk cecair, memakannya
berisiko untuk menaikkan kadar gula dalam darah
 dengan cepat, sudah tentu tidak bagus untuk mereka dengan gestasi diabetes.

Hadkan pencuci mulut dan makanan bergula

Tahap gula dalam darah akan meningkat apabila memakan makanan bergula, terutamanya yang telah diproses.

Wanita dengan diabetes gestasi perlu menghindari makanan atau minuman bergula sebanyak mungkin.

Kek, biskut, gula-gula dan pastri
 cenderung mengandungi karbohidrat dalam jumlah yang banyak.

Makanan daripada jenis ini mempunyai jumlah kandungan lemak yang tinggi dan kurang bernutrisi. Hindari juga minuman soda dan manis.

Jauhi gula tambahan

JANGAN menambah gula, madu atau pemanis
 ke dalam makanan atau minuman anda.

Apabila sesuatu produk menyatakan ia “bebas gula”, sila semak kandungannya. Ini kerana produk sebegini selalu mengandungi sejumlah besar karbohidrat.

Contohnya, makanan yang diproses dan makanan segera.

Jurnal pemakanan untuk kawal kondisi bahaya ini

Sangat penting untuk wanita dengan kencing manis semasa mengandung tidak melangkau waktu makan.

Namun, elakkan untuk makan secara berlebihan sekali gus boleh menyebabkan peningkatan mendadak gula dalam darah.

Jika boleh,
catatkan semua jenis dan jumlah makanan
 yang diambil bagi membantu memantau pengambilan karbohidrat setiap hari.


Kerap Melancap Boleh Jadi Punca Banyak Jerawat Di Muka, Betul Ke?

Melancap merupakan sebahagian daripada kehidupan seks manusia
, baik lelaki dan wanita. Namun, adakah ia mampu memberi kesan kepada kita? Adakah ia menjadi penyebab jerawat?

Satu kajian menyatakan bahawa 95% lelaki dan 89% wanita mengakui bahawa mereka melancap bagi memenuhi kepuasan seksual.

Tetapi terdapat kenyataan yang mengatakan melancap terlampau banyak
penyebab jerawat muncul di wajah
. Adakah ini benar?

Untuk mendapatkan lebih banyak info tentang Kesihatan Kulit, sila dapatkannya
di sini.

Adakah melancap penyebab jerawat?

Terdapat banyak mitos dan salah faham mengenai
melancap atau dikenali sebagai onani
, ini termasuklah bagaimana ia mampu mempengaruhi kesihatan kulit anda.

Sebilangan individu percaya bahawa beronani boleh menyebabkan jerawat, tetapi itu jauh daripada benar!

Justeru, melancap tidak menyebabkan jerawat sama sekali! Namun, perubahan terhadap hormon mungkin memberikan kesan kepada pertumbuhan jerawat.

Perubahan hormon berlaku semasa akil baligh dan ia menyebabkan tubuh akan menghasilkan lebih banyak minyak, yang mampu menyumbang kepada perkembangan jerawat.

Dari mana datangnya mitos ini?

Umur akil baligh biasanya merupakan permulaan
 kepada pertumbuhan jerawat dan pengalaman pertama melancap.

Semasa para remaja dalam fasa akil baligh, badan akan menghasilkan lebih banyak testosteron dan androgen.

Peningkatan hormon juga bermaksud badan akan menghasilkan sebum (bahan berminyak yang dikeluarkan oleh kulit) yang lebih banyak.

Sebum berfungsi untuk melindungi kulit anda, tetapi jika ia terlalu banyak,
pori-pori boleh menjadi tersumbat dan jerawat boleh tumbuh.

Walau bagaimanapun, melancap sebaliknya, tidak mempengaruhi jumlah sebum yang dihasilkan oleh badan anda.

Bertahun-tahun yang lalu, generasi yang lebih tua menggunakan idea ini untuk mengawal orang muda agar tidak melakukan sebarang aktiviti seksual.

Itu adalah taktik untuk menakut-nakutkan. Namun, sehingga hari ini, tidak ada kajian yang menunjukkan hubungan antara aktiviti seksual dan juga jerawat.

Jadi apa sebenarnya penyebab jerawat?

Secara umumnya, jerawat diakibatkan oleh liang pori yang tersumbat. Kadangkala, badan anda gagal menyingkirkan sel-sel kulit mati, sehingga mereka terperangkap di dalam pori-pori.

Justeru, perkara inilah yang boleh
menyebabkan whiteheads, blackheads
, jerawat, dan seangkatan dengannya.

Jerawat juga boleh berlaku kerana bakteria yang hidup di kulit kita. Sekiranya bakteria masuk ke dalam liang pori, jerawat boleh tumbuh menjadi merah dan membengkak.

Selain itu, wajah anda bukanlah satu-satunya tempat jerawat tumbuh! Ia boleh muncul di leher, punggung, dada, bahu, lengan, dan juga belakang anda.

Antara faktor lain yang menjadi penyebab jerawat ialah:

Penyebab jerawat dari ubat-ubatan tertentu: Mengambil ubat-ubatan tertentu yang mengandungi iodida, bromida, dan kortikosteroid akan memburukkan lagi masalah jerawat

Penyebab jerawat dari diet pemakanan: Penyelidikan menunjukkan bahawa makanan tertentu boleh menjadikan jerawat pada wajah bertambah teruk. Antara contohnya adalah coklat, roti putih, kerepek, dan susu skim

Faktor tekanan: Tekanan telah diakui sebagai salah satu penyebab yang memburukkan lagi masalah jerawat. Ini kerana, apabila tertekan, tubuh akan menghasilkan hormon kortisol, yang dianggap dapat meningkatkan pengeluaran minyak yang menyumbang kepada pertumbuhan jerawat

Rawatan bagi masalah jerawat

Sekarang setelah anda mengetahui apa yang mampu menyebabkan jerawat, mari kita fokus kepada cara merawatnya.

Terdapat banyak pilihan rawatan yang tersedia untuk anda, antaranya ialah:

Produk
over-the-counter
(OTC)

Bagi sebilangan individu, produk
over-the-counter
 berkesan untuk mengatasi masalah kulit mereka.

Sekiranya masalah jerawat anda ringan, anda mungkin boleh mendapat manfaat dengan produk yang dibeli di OTC.

Pastikan juga anda mendapatkan produk berasaskan
asid salisilik atau benzoil peroksida
. Ini adalah bahan terbaik dalam merawat masalah jerawat.

Bertemu dengan pakar dermatologi

Sekiranya produk di kaunter tidak berfungsi dengan baik untuk anda, atau jika jerawat menjadi lebih teruk, doktor boleh memberi anda ubat dengan preskripsi yang lebih kuat.

Oleh itu, semakin cepat anda bertemu dengan doktor, semakin cepat anda lihat hasil penyembuhan yang lebih jelas.

Lakukan beberapa perubahan gaya hidup

Selain daripada mengamalkan produk cegah jerawat, anda juga boleh membuat beberapa perubahan dalam rutin harian untuk mengurangkan atau menghilangkan jerawat.

Berikut adalah beberapa tips yang boleh dilakukan, antaranya:

Cuci sarung bantal seminggu sekali dengan pencuci yang lembut pada kulit.

Hidrat, hidrat, hidrat! Pastikan
pengambilan air anda mencukupi
 untuk membantu dalam membuang toksin badan.

Pilihlah alat solek bukan komedogenik dan tidak bersifat merengsakan.

Gunakan produk rambut yang tidak berasaskan minyak.

Pakai pelindung matahari SPF 30 tanpa minyak.

Pastikan anda berehat dengan baik dengan mendapatkan tidur yang mencukupi.


Takut Pergi Salun Masa PKP? Relaks, Ini 5 Cara Betul Rapikan Rambut DIY Di Rumah!

Untuk mendapatkan lebih banyak info tentang coronavirus di Malaysia, sila dapatkannya di sini.

Perdana Menteri Malaysia, Tan Sri Muhyiddin Yassin telah memerintahkan agar Perintah Kawalan Pergerakan (PKP) dilanjutkan lagi sehingga tarikh 28 April 2020.

Ini adalah usaha kerajaan untuk benar-benar
memutuskan rantaian jangkitan COVID-19 di negara kita
.

[covid_19]

Dalam pengumuman itu juga, kerajaan membenarkan beberapa sektor perkhidmatan dan perniagaan mula beroperasi secara berperingkat semasa PKP fasa 3 ini.

Antara premis yang terlibat; kedai dobi, perkakas, elektronik, cermin mata

dan gunting rambut.

Artikel berkaitan:

Persoalannya, adakah orang ramai akan membanjiri kedai gunting rambut selepas ia dibuka?

Atau ketakutan terhadap COVID-19 masih akan menyelubungi? Mari kita ikuti artikel ini!

Kedai gunting rambut boleh mula beroperasi?

Cadangan Tan Sri Muhyiddin mendapat sambutan baik dari rakyat Malaysia.

Cuma, ada beberapa sektor yang dipersoalkan oleh netizen di media sosial terutamanya kedai gunting rambut.

Ini kerana ramai yang bimbang jika keputusan ini akan mewujudkan kluster baharu COVID-19 iaitu kluster gunting rambut.

Anda mungkin berminat untuk membaca:

62% Penyebaran COVID-19 Daripada Kluster Tabligh, Adakah Ia Akan Berakhir Atau Makin Teruk?

Lagi Korban COVID-19 Dari Kluster Tabligh Sulawesi Pula, Kontak Rapat Tersebar Dari Perhimpunan

2 Lagi Kluster Baharu Jangkitan COVID-19: Kenduri Di Bangi & Gereja Di Sarawak

Bukan itu sahaja, khidmat gunting rambut di salun atau
barber
 akan melibatkan banyak sentuhan dan perkongsian peralatan.

Tanpa jarak sosial yang diperlukan juga
, ramai khuatir virus korona baharu ini boleh merebak dengan lebih teruk.

Disebabkan itu, rakyat menggesa agar pihak kerajaan mempertimbangkan semula keputusan ini demi kesejahteraan masyarakat sejagat.

Rapikan sendiri rambut anda di rumah!

Keputusan untuk membenarkan kedai gunting rambut dibuka bukan sahaja dipersoalkan oleh rakyat biasa, malah oleh golongan profesional.

“Keputusan kerajaan meletakkan servis gunting rambut sebagai sektor penting yang boleh beroperasi semasa PKP adalah langkah yang tidak difikirkan kesannya.

Ini kerana premis itu bakal menjadi lokasi paling berbahaya,’ jelas Pakar Virologi, Prof Dr Sazaly Abu Bakar.

Ini adalah punca kenapa keputusan untuk membenarkan kedai gunting rambut yang memerlukan banyak sentuhan kulit ke kulit perlu diteliti kembali:

Jadi, apa yang kalian boleh buat jika kedai salun atau
barber
tidak dapat dibuka kelak?

Senang sahaja, caranya adalah rapikan sendiri rambut anda di rumah.

Berikut adalah caranya:

#1. Jangan malas untuk mencuci rambut

Ini adalah perkara yang paling penting bagi individu tidak kira lelaki atau perempuan. Kita sewajarnya mencuci rambut sekurang-kurangnya 2 atau 3 hari sekali.

Caranya, hanya gunakan syampu, pelembut dan pelembab rambut untuk memastikan ia tidak kering atau kusam.

Pun begitu, jangan pula anda terlalu kerap mencucinya ya? Bimbang ia akan rosak pula nanti kerana terlalu banyak terkena produk cucian.

#2. Bentuk rambut sementara ia sedang tumbuh

Apa maksudnya? Rambut yang sedang tumbuh perlu dibentuk atau disikat dengan lebih awal lagi agar ia dapat jadi seperti yang kalian dambakan!

Caranya, hanya gunakan jari atau sikat untuk menarik rambut anda itu ke tempat yang anda inginkan seperti ke depan atau ke belakang.

Ini kerana ia dapat membantu membuat akar rambut terikut ke arah yang anda mahukan.

Selepas itu, gunakan produk seperti minyak, gel, spray atau
pomade
 untuk membuat ia kekal dan kelihatan lebih kemas. Duduk di rumah tidak bermaksud kalian tidak boleh bergaya, bukan?

#3.
Trim
lebihan rambut yang mengganggu

Sebagai lelaki, langkah ini adalah penting untuk anda.

Kalian perlu menggunakan pisau cukur untuk merapikan lebihan rambut yang terdapat pada dahi, leher atau
side burn
agar ia kelihatan lebih kemas.

Jika kurang pandai untuk
trim
, cukurkannya sahaja.

Bagi wanita pula, rambut kalian tentu sahaja lebih panjang. Maka langkah ini mungkin kurang perlu diberi perhatian.

Namun, tidak salah untuk anda turut melakukannya jika ia nampak pelik pada anda.

Dapatkan bantuan pasangan jika tidak mampu lakukannya sendiri.

#4. Jangan abaikan misai, janggut dan jambang

Bagi lelaki yang mempunyai bulu lebat pada muka, anda tidak boleh hanya menjaga rambut lantas mengabaikan misai, janggut dan jambang anda ya?

Ini kerana ia juga perlu dirapikan untuk membuat anda tidak kelihatan seperti suami tertekan akibat kehilangan isteri.

Caranya, hanya gunakan gunting kecil untuk merapikan bulu-bulu di bahagian ini.

Jika mahukan imej yang lebih
baby face
, mungkin cukurkannya sahaja adalah langkah yang ideal.

Ada sesetengah wanita yang turut mempunyai bulu-bulu halus pada wajah terutamanya di misai.

Mungkin mencukurnya hanya akan membuat ia lebih cepat tumbuh. Maka,
trim
dengan gunting kecil adalah lebih baik!

#5. Botakkan sahaja kepala anda

Akhir sekali, ini adalah langkah yang paling drastik namun paling ideal untuk dilakukan terutamanya bagi kaum lelaki.

Apa yang hendak dimalukan?
Semasa PKP ini adalah waktu yang paling sesuai
 untuk bereksperimen dengan melihat bagaimana anda kelihatan jika botak.

Namun, bagi perempuan mungkin ia tidak berapa sesuai. Bagi kaum Hawa, cuba amalkan 4 langkah terdahulu di atas tadi ya?

Dalam masa menjaga kesihatan rambut, tubuh badan pula jangan dilupa.

Amalkan
 langkah kebersihan, keselamatan dan kesihatan
 bagi mengelakkan diri kita dari menjadi mangsa virus korona baharu.

Ikuti langkah ini:

https://www.facebook.com/HelloDoktorMY/videos/2789383271108165/

Paling penting,
 kita perlu sentiasa berada di rumah
 untuk
sama-sama melawan pandemik COVID-19 yang sedang melanda dunia ketika ini.
 #stayathome

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Seram Tengok Bisul Merah & Berdenyut Di Belakang Punggung, Kalau Teruk Perlu Dibedah!

Menurut kepercayaan orang dahulu, bisul di punggung adalah disebabkan oleh perbuatan anda duduk di atas bantal.

Sebenarnya, ia hanyalah sekadar satu pantang larang yang dicipta untuk membuat orang takut serta tidak lagi melakukannya.

Penyebab bisul di punggung yang sebenar adalah disebabkan oleh jangkitan! Apakah ia?

Bisul di punggung yang sangat menyakitkan!

Untuk pengetahuan anda, ia adalah berpunca daripada jangkitan pada kulit yang kebiasaannya disebabkan bakteria.

Ia akan menyebabkan timbulnya ketulan kecil dan keras
 berwarna kemerahan yang juga dipenuhi dengan nanah di dalamnya.

Ia boleh muncul di mana-mana bahagian kulit pada tubuh badan
 namun selalu terjadi pada bahagian belakang terutamanya punggung.

Pada mulanya, ia akan muncul dengan saiz yang kecil dan keras serta akan mengakibatkan rasa sakit jika terkena atau tersentuh.

Lama-kelamaan, ia akan membesar dan ketika ini nanah akan mula memenuhinya lantas menjadikan ia lebih lembut.

Akhirnya ia akan pecah secara sendiri dan saiz yang paling besar pernah direkodkan adalah lebih kurang seperti bola golf.

Jika bukan kerana duduk di atas bantal, apakah penyebab bisul di belakang timbul?

Apa penyebab bisul di punggung timbul?

Seperti mana yang kami telah nyatakan di atas tadi, punca sebenar ia berlaku adalah didalangi oleh jangkitan bakteria.

Staphylococcus aureus
adalah nama jenis bakteria yang kebiasaannya menjadi penyebab kepada bisul pada kulit.

Bakteria ini boleh hidup di dalam kulit terutamanya kawasan kulit yang selalu berpeluh, merekah serta mempunyai bulu.

Wujud beberapa faktor risiko yang meningkatkan risiko anda terkena bisul
 termasuklah:

Merupakan pembawa kepada bakteria

Mempunyai kontak rapat dengan penderita bisul

Mempunyai luka pada kulit

Menghidap anemia

Menghidap ekzema

Menghidap diabetes mellitus

Menghidap kondisi sistem imun lemah

Menghisap rokok tembakau

Jika anda mempunyai faktor-faktor risiko di atas dan terkena bisul, segera berjumpa doktor untuk merawatnya sebelum terjadinya komplikasi lain.

Apa yang boleh anda buat untuk rawat & elak?

Untuk mencegahnya,
anda perlu elak dan rawat terlebih dahulu segala faktor risiko bisul
 di punggung yang telah dinyatakan di atas tadi.

Namun, ia tetap boleh terjadi tanpa dijangka dan ini adalah apa yang boleh anda buat untuk merawat kondisi ini:

Rawat bisul di punggung #1. Perubatan

Paling penting dan utama, kalian perlu berjumpa doktor untuk merawat bisul di punggung dengan ubatan sama ada secara oral atau topikal.

Selain pengambilan antibiotik serta antiseptik, kalian juga boleh menggunakan bahan mandian atau cucian seperti
 sabun dan cecair pencuci tangan
.

Rawat bisul di punggung #2. Pembedahan

Dalam beberapa kes, bisul yang terlalu besar dan teruk tidak boleh sembuh dengan pengambilan ubatan mahupun sembuh secara sendiri.

Disebabkan itu,
 kaedah pembedahan minor perlu dilakukan oleh doktor
 dengan cara menghiris serta membuang bisul di belakang.

#3. Ubah gaya hidup anda

Dalam usaha merawat serta mengelak bisul ini daripada terus berlaku dan berulang pada mana-mana kulit tubuh badan, anda disarankan untuk:

Tidak menyentuh atau mengopek bisul

Cuci pakaian dan tuala secara berasingan

Tukar cadar setiap hari dan membasuhnya

Mandi dan basuh tangan dengan lebih kerap

Kemas dan bersihkan rumah/bilik anda

Kawal berat badan untuk elak kulit merekah

Elak daripada pergi gim, kolam renang dan sukan berkontak rapat

Makan dan minum dengan sihat

Berhenti merokok dengan kadar segera

Sementara itu, kalian juga mungkin mahu cuba kaedah alternatif untuk merawat bisul di belakang namun ia mungkin tidak begitu efektif.

Berikut adalah apa yang mungkin kalian mahu dan boleh cuba:

Menggunakan haba yang hangat pada kawasan terbabit

Menyapukan bahan seperti arnica, silica atau sulfur

Mengamalkan diet tinggi nutrien terutamanya vitamin C

Sekiranya kalian sedang menderita namun tidak tahu penyebab bisul di punggung yang terjadi, sila berjumpa dengan doktor segera ya?


Mati Pucuk: Apakah Puncanya?

Hubungan seksual ialah satu aspek yang penting dalam rumah tangga. Ia boleh menjadi penguat hubungan jika berjalan dengan baik dan mungkin mampu menggangu keharmonian rumah tangga andai terdapat masalah. Jika perempuan selalu dipersalahkan apabila terkait dengan seks, lelaki juga sebenarnya kerap menjadi punca. Antara punca utama dalam kalangan lelaki ialah mati pucuk atau disfungsi erektil.

Apakah puncanya? Teruskan membaca.

1. Stres

Rangsangan seksual bermula daripada otak, bukan semata-mata sentuhan fizikal. Oleh itu, minda yang dalam keadaan tertekan atau stres akan menjejaskan prestasi semasa melakukan hubungan seksual. Pastikan anda mendapatkan rehat secukupnya dan dalam keadaan tenang untuk mendapatkan ereksi yang baik.

2. Ubat-ubatan

Terdapat beberapa ubat-ubatan yang boleh menjejaskan fungsi organ reproduktif anda. Ini termasuk sesetengah ubat darah tinggi, ubat tahan sakit, dan anti-depresi. Sila berbincang dengan doktor jika berkenaan kesan sampingan yang mungkin berlaku disebabkan oleh ubat-ubatan tersebut.

3. Marah

Marah boleh menyebabkan darah mengalir laju ke muka, tetapi tidak ke tempat yang anda perlukan semasa hubungan seksual. Bukan mudah untuk menjadi romantik dan menikmati suasana yang meningkatkan keinginan seksual semasa dalam keadaan marah sama ada terhadap pasangan anda atau orang lain.

4. Kebimbangan

Rasa bimbang sama ada anda akan berjaya membuatkan pasangan anda gembira semasa hubungan seksual atau tidak akan menggangu fokus. Kebimbangan lain di luar bilik tidur juga turut menjejaskan prestasi anda. Jangan terlalu fokus terhadap apa yang akan berlaku. Sebaliknya, nikmati proses tersebut.

5. Tahap kesihatan

Banyak kedaaan kesihatan yang boleh menjejaskan prestasi anda di dalam bilik tidur. Ini termasuk kencing manis, tekanan darah tinggi, aterosklerosis, dan penyakit yang melibatkan urat saraf.

6. Merokok

Amalan yang mungkin nampak ‘cool’ ini sebenarnya boleh membuatkan anda kecewa di dalam bilik. Merokok meningkatkan risiko salur darah menjadi sempit atau disebut sebagai aterosklerosis. Keadaan ini akan mengurangkan peredaran darah pada zakar yang sangat penting dalam proses ereksi.

Apa yang patut anda lakukan jika mengalami masalah mati pucuk?

Berikan masa kepada diri anda untuk rehat dan menenangkan fikiran. Tinggalkan amalan tidak sihat seperti merokok, hidup sendentari, dan pemakanan yang tidak sihat. Jika masih tidak berhasil, jangan malu untuk dapatkan nasihat perubatan daripada pakar.

Hello Health Group
 tidak memberikan nasihat perubatan, dagnosis atau rawatan.


Rentak Muzik Rancak, Gembira: Membuatkan Individu Senang Bekerjasama

Muzik sentiasa menjadi aspek penting dalam kehidupan. Kita memainkan muzik dalam majlis perkahwinan, semasa bersenam, dan juga semasa mandi. Rentak muzik yang tepat dapat merapatkan hubungan antara individu.

Menjadikan tugasan yang sama, menyeronokkan

Terdapat kajian yang menunjukkan muzik yang betul boleh mempengaruhi tingkah laku seseorang individu. Dalam situasi bekerja, muzik rancak dan gembira turut boleh memberi kesan yang sama.

Apabila sesuatu tugasan itu adalah satu tugasan yang berulang, alunan muzik dapat meningkatkan emosi pekerja, yang mendorong kepada peningkatan produktiviti. Sebagai contoh, dalam barisan kerja pemasangan, pekerja menunjukkan tanda-tanda gembira dan kecekapan dalam pekerjaan semasa mendengar muzik.

Bantuan menaikkan semangat

Jika anda perlu mengasingkan diri dari gangguan luar dan fokus kepada kerja anda, cuba pakai fon kepala dan dengar beberapa lagu. Penolong profesor dalam program terapi muzik, Dr. Teresa Lesiuk, di Universiti of Miami telah mengkaji kesan muzik terhadap prestasi pekerjaan. Penyeledikan Dr. Lesiuk menumpukan bagaimana muzik mendatangkan kesan terhadap prestasi di tempat kerja.

Dalam satu kajian yang melibatkan pakar teknologi maklumat, beliau mendapati bahawa individu yang mendengar muzik dapat menyelesaikan tugasan dengan lebih cepat dan menghasilkan idea yang lebih baik berbanding individu yang tidak mendengar muzik. Ini kerana muzik dapat meningkatkan emosi mereka.

Galakkan kreativiti

Pengarang siri terkenal Harry Potter, JK Rowling, mendapat idea mengenai Potter di kedai kopi. Muzik dan bunyi bising dari kedai kopi dipanggil bunyi ambien – bunyi bising pada tahap yang sederhana.

Lagu tanpa lirik berfungsi dengan baik jika anda sedang cuba mendapatkan idea kreatif. Mendengarkan lagu dengan lirik semasa menulis adalah agak sukar melainkan anda mempunyai kebiasaan untuk berbuat demikian.

Mengembalikan fokus

Setiap individu boleh menumpukan perhatian dalam tempoh 20 minit untuk sesuatu masa. Menurut doktor perubatan bersepadu dengan Mayo Clinic, Dr. Amit Sood, muzik dapat mengembalikan anda kepada realiti.

Apabila fikiran mula menerawang, anda cenderung untuk memikir sesuatu yang menyedihkan. Muzik akan membawa anda kembali ke dunia nyata dan memberhentikan pemikiran yang tidak menyeronokkan itu dan menjadikan tugasan anda lebih mengembirakan.

Galakkan kerja berpasukan

Terlalu banyak emosi negatif di tempat kerja? Mengapa tidak anda mendengar muzik. Muzik dapat menjadikan emosi seseorang lebih baik. Individu dalam emosi yang baik akan lebih mudah bekerjasama dan lebih produktif.

Walaupun mungkin rakan sekerja anda tidak menggemari muzik, ia boleh menjadi satu topik perbualan untuk mengeratkan hubungan antara rakan sekerja.

Hello Health Group
 tidak memberikan nasihat, diagnosis atau rawatan perubatan.


Terlalu Sibuk Untuk Bersukan? Banyakkan Berjalan Kaki

Berjalan kaki juga satu bentuk senaman? Ya. Menurut Panduan Aktiviti Fizikal Amerika Syarikat, berjalan kaki selama 2 minit pun memberikan manfaat besar terhadap kesihatan sama ada secara langsung atau dalam jangka masa panjang.

Mengapa perlu menyibukkan diri dengan senaman dan aktiviti fizikal?

Melakukan aktiviti fizikal dalam masa yang singkat pun boleh menajamkan fikiran, mengurangkan perasaan gemuruh, merendahkan tekanan darah, memperbaiki kualiti tidur, dan meningkatkan potensi badan untuk menukarkan gula menjadi tenaga.

Aktiviti fizikal secara berkala boleh meningkatkan kesihatan otak, mengurangkan risiko sesetengah kanser serta mengurangkan risiko berat badan berlebihan.

Sesetengah keadaan kesihatan kronik boleh bertambah baik melalui senaman termasuk osteoartritis, tekanan darah tinggi, diabetes jenis 2, kegelisahan, dan kemurungan.

Senaman turut membantu meningkatkan fungsi otak dalam kalangan penghidap demensia (cepat lupa dalam kalangan orang berumur),
multiple sclerosis
, gangguan hiperaktif dan kurang tumpuan (ADHD), dan penyakit Parkinson.

Dalam kesibukan yang ada, cipta masa untuk berjalan kaki

Sesibuk mana pun, anda perlu wujudkan masa untuk aktiviti fizikal. Tidak semua individu boleh meluangkan masa untuk ke gimnasium atau bersukan di padang. Tetapi, setiap individu pasti mampu mencari masa untuk berjalan kaki.

Cuba lakukan langkah berikut untuk membantu anda memperbanyakkan berjalan kaki:

1. Letakkan kenderaan jauh dari pejabat

Jika tempat letak kenderaan di pejabat anda bertingkat, letakkan di tingkat paling atas atau paling bawah. Mahu atau tidak, anda akan terpaksa menggunakan berjalan untuk ke pejabat.

2. Gunakan tangga selagi boleh

Sekurang-kurangnya, gunakan tangga untuk naik ke lobi pejabat dari kawasan tempat letak kereta. Sekadar 2 atau 3 tingkat tidak akan memakan masa yang lama. Menaiki tangga merupakan senaman yang sangat baik untuk otot dan jantung.

3. Gunakan kenderaan awam

Andai ada peluang, gunakan kemudahan awam. Selain baik untuk kesihatan, ia lebih mesra alam sekitar. Tambahan pula, wang pun mungkin dapat dijimatkan.

4. Keluar makan? Jalan kaki

Jangan menjadi malas sehingga ingin mencari makan pun perlu menaiki kereta atau motosikal. Keluarkan sedikit peluh untuk membakar kalori yang ada.

Kalau tidak gunakan kaki  anda hari ini, silap haribulan kaki tersebut terpaksa dipotong kerana kencing manis!


Suka Buang Kulit Masa Makan Udang? Jangan, Ada Khasiatnya! Ini 3 Cara Makan Kulit Udang!

Kita biasa makan udang sebagai salah satu lauk makan tengah hari ataupun malam. Namun, pernahkah anda memakan kulit udang? Percayakah anda jika kami katakan bahawa terdapat banyak khasiat kulit udang jika ia dimakan? Ini yang anda perlu tahu.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Ini khasiat kulit udang!

Udang merupakan antara jenis makanan laut yang biasa dikonsumsi oleh penduduk di Malaysia.

Udang juga hadir dengan pelbagai saiz dan juga jenis. Apa pun saiz dan jenisnya, isi udang mempunyai nutrisinya tersendiri yang memberikan kebaikan kepada tubuh kita apabila dimakan.

Namun, selain makan udang, ramai daripada kita yang masih belum tahu bahawa terdapat khasiat kulit udang apabila dimakan. A
pakah khasiat tersebut?

Untuk pengetahuan anda, pada
kulit udang
 terdapat sejenis bahan kimia yang disebut sebagai kitosan.

Berdasarkan kajian, kitosan ini boleh membantu mengurangkan berat badan dan juga
tahap kolesterol
 dalam darah.

Malah, jika diambil dalam bentuk suplemen pemakanan, ia boleh meningkatkan nisbah
kolesterol baik
 berbanding
kolesterol jahat
.

Selain daripada kandungan kitosan, kulit udang juga kaya dengan kandungan kalsium.

Dalam tubuh manusia, kalsium perlu diambil setiap hari bagi menguatkan struktur tulang dan juga gigi.

Selain makan udang, bolehkah kulitnya dimakan juga?

Mungkin ada yang risau sama ada kulit udang boleh dimakan atau tidak. Anda boleh memakan kulit udang tanpa bimbang ia akan menyebabkan
sakit perut
.

Ini kerana, kulit udang merupakan antara bahagian udang yang boleh dimakan selain isinya.

Walaupun ia agak kurang menyelerakan disebabkan rupa dan teksturnya, namun khasiat kulit udang ternyata agak bermanfaat kepada manusia.

Jika anda tahu teknik yang betul, kulit udang juga boleh menjadi antara hidangan atau
snek
 yang menyelerakan.

3 cara menikmati kulit udang

Terdapat tiga kaedah atau teknik yang boleh anda gunakan dalam menyediakan kulit udang:

#1. Udang goreng rangup

Bagi mereka yang biasa memakan udang yang telah siap dikopek, apa kata anda cuba versi yang belum dikopek pula.

Anda boleh gorengkan udang bersama kulitnya melalui cara di bawah ini:

Bersihkan udang dengan air paip. Buangkan bahagian kepalanya terlebih dahulu.

Ambil lidi sate atau garfu, dan cungkilkan bahagian urat hitam yang terdapat pada bahagian belakang udang. Ingat, jangan kopek kulitnya.

Setelah itu, bilas sekali lagi dan toskan air basuhan sehingga kering.

Lumurkan sedikit
tepung jagung
 dan juga
garam
.

Kemudian, gorengkan udang bersama kulitnya dalam minyak panas sehingga garing.

Angkat dan nikmati udang goreng rangup anda.

#2. Snek kulit udang

Jika anda gemar makan udang dan mengopek udang untuk mendapatkan isinya sahaja, jangan buang kulit udang tersebut. Ambil sedikit untuk dibuat snek kulit udang.

Cara-caranya adalah seperti berikut:

Basub bersih kulit udang. Sebaiknya, ambil bahagian kulit badan dan kepalanya sahaja. Untuk bahagian kulit kepala, pastikan anda telah membuang segala kotoran sebelum digoreng.

Setelah ditoskan, ambil sedikit tepung jagung dan lumurkan pada kulit udang. Tambahkan sedikit garam sebagai bahan perasa.

Jika mahu, anda boleh menambahkan sedikit serbuk atau kepingan
cili kering
 untuk memberikan sedikit
rasa pedas
 pada kulit udang tersebut.

Panaskan kuali dengan api sederhana. Gorengkan kulit udang seketika sehingga agak garing.

Setelah itu, angkat dan toskan minyak. Pastikan minyak telah ditoskan dengan kering sebelum disimpan di dalam bekas kedap udara.

#3. Sup kulit udang

Mungkin anda tidak pernah membuat sup seperti ini, namun percayalah ia sangat berkhasiat.

 Cara ini juga amat sesuai untuk mereka yang suka makan udang tetapi tidak gemar memakan kulit udang.

Ikuti kaedah penyediaannya di bawah ini:

Panaskan
sedikit minyak
 di dalam periuk.

Tumiskan sedikit bawang merah dan bawang putih yang telah dihiris halus. Boleh juga ditumbuk jika mahu.

Setelah itu, masukkan kulit udang yang telah dibasuh bersih. Tumis sebentar sehingga kulitnya agak kemerah-merahan.

Setelah itu, masukkan air dan biarkan sup mereneh sebentar. Ini untuk memastikan kandungan kalsium daripada udang dapat diekstrak dengan baik.

Anda juga boleh masukkan sedikit sayur-sayuran seperti
lobak merah
 atau batang saderi untuk menaikkan rasa sup.

Tutup api dan sedia untuk dihidang. Sup ringkas ini sesuai dimakan bersama nasi putih atau nasi goreng.

Selamat mencuba!